μουσικά προάστια: Μια συνέντευξη του Μάνου Ελευθερίου στη Ναταλί Κάππα\nΜάνος Ελευθερίου: 70 χρόνια and still rocking…\nΓράφει η Ναταλί Κάππα\nPasstoport, τεύχος 13\n«Όταν έξω στους δρόμους λιγόστευε το φως\nέβγαινε από τον μεσαίωνα του σώματός του»\nΑπό το ποίημά του «Τα Χρόνια Της Μεγάλης Αυταπάτης»\nΕίναι Παρασκευή απόγευμα και έχω χαθεί με το ταξί στους δρόμους του Νέου Ψυχικού. Το ραντεβού είναι στις 19:00 και σίγουρα δεν θέλω να αργήσω… Το αφήνω κάπου και αρχίζω να ψάχνω με τα πόδια. Φτάνω 18:58, χτυπάω κουδούνι και η γνώριμη ζεστή φυσιογνωμία μού ανοίγει. Η φιλοξενία του ταιριάζει με το γεμάτο από βιβλία σπίτι και τα διάφορα μεμοραμπίλια από τις δεκαετίες που έχουν στοιχειώσει τους τοίχους και το βλέμμα. Μου φτιάχνει τσάι, επιμένει στο γλυκό του κουταλιού πορτοκάλι και κάθεται απέναντι σαν παλιός φίλος. Η φωνή του θυμίζει τριανταπεντάρη, ξεκινάει εκμυστηρευόμενος μια πρωινή του αγωνία και με το πόσο στην τσίτα είναι ακόμα και τώρα που ακούμπησε τα 70…\nΗ ιστορία αρχίζει πριν από 70 χρόνια στη Σύρο. Πώς ήταν τότε;\nΑπό τα παιδικά μου χρόνια θυμάμαι μόνο εικόνες, δεν θυμάμαι λεπτομέρειες. Αρχίζοντας από μία γυναίκα, όταν ήμουν δυο-τριών χρόνων, μια γυναίκα με πολύ μακριά φορέματα, που ήταν η μητέρα του πατέρα μου, η οποία πέθανε εκεί στην Κατοχή. Ύστερα έρχονται άλλες εικόνες, κάποιος μαγαζάτορας, ένα μπακάλικο μέχρι απάνω με παλιά κουτιά, με τη θερψίνη και τα διάφορα άλλα πράγματα. Θυμάμαι από το σχολείο, μπαίνοντας στην αίθουσα των δασκάλων, που ήταν ένα πολύ μικρό έπιπλο με τζαμαρία, που ήταν βιβλιοθήκη που είχε τους μεγάλους τόμους, προφανώς το λεξικό του Ελευθερουδάκη, το προπολεμικό. Μου έκαναν τεράστια εντύπωση οι μεγάλοι τόμοι, καθότι πρώτη φορά έβλεπα ως παιδάκι τόσο μεγάλα βιβλία. Ύστερα θυμάμαι τον κύριο Βάλα. Πρέπει να ήμουνα ανάμεσα στην πρώτη και στη δευτέρα δημοτικού και δεν ξέρω πώς μπήκα μέσα στο σχολείο, καθότι ήταν κλειστό λόγω διακοπών. Πήγα σε ένα μέρος όπου είχε σκάψει και είχε φυτέψει κουκιά. Υπήρχε πείνα και ο άνθρωπος είχε φυτέψει, μήπως και έβγαζε ένα πιάτο κουκιά… Πρέπει να ήταν το 1945-1946. Το νησί έζησε έντονα την Κατοχή. Αν και λίγα πράματα θυμάμαι, παρά ταύτα δεν ξέρω πώς μας μεγάλωσε η μάνα μου.\nΤο ʽ40 λένε ότι η επαρχία δεν είχε το πρόβλημα που είχαν τα αστικά κέντρα.\nΗ Σύρα το είχε. Είχαμε περίπου οκτώ χιλιάδες νεκρούς από πείνα. Το εν τρίτο του πληθυσμού πέθανε από πείνα και από τις αρρώστιες. Θυμάμαι ένας αδελφός της γιαγιάς μου δηλητηριάστηκε τρώγοντας ένα γλυκό από μια λαμαρίνα που είχε οξυδωθεί. Θυμάμαι, επίσης, αμέσως μετά τον πόλεμο, πολλούς τσιγγάνους, περαστικούς, να φτιάχνουν τα παπλώματα. Τότε υπήρχε η μόδα, και στην Αθήνα, όπου πάνω από το πάπλωμα βάζανε σεντόνια πάνω-κάτω, και το λέγανε αυτό καπλάντισμα. Όταν θέλανε λοιπόν να καθαρίσουνε τα παπλώματα ή τα στρώματα, φωνάζανε τους γύφτους και αυτοί κάνανε όλοι τη δουλειά. Αλλά οι γύφτοι κάνανε κι άλλη δουλειά, σπουδαιότερη. Ανάβανε φωτιά σε μια φουφού, με όλα τα σύνεργα μαζί τους και λιώνανε καλάι –αυτό το άσπρο σαν ασήμι. Και μετά με μπαμπάκι και με κάτι πανιά φτιάχνανε το εσωτερικό των καζανιών. Της κατσαρόλας που μαγείρευαν οι γειτόνισσες. Αυτούς τους θυμάμαι που είχανε στρατοπεδεύσει και σε ένα μέρος έξω από την πόλη.\nΜετά τη Σύρο, Αθήνα.\nΝαι, και πάλι, βασικά, έχω εικόνες. Μείναμε στο Χαλάνδρι. Το σημαντικό ήταν ότι είχα σπουδαίους συμμαθητές. Περιττό να σου πω ότι ακόμη και τώρα κάνω παρέα με ανθρώπους που γνώρισα στην πρώτη δημοτικού. Ο ένας είναι ο Σαρλής, που είναι καθηγητής στη Γεωπονική, και η Παρθενόπη, συνταξιούχος πλέον δικηγόρος. Έφυγα από τη Σύρο σε ηλικία 14-15 χρόνων. Δύσκολη εποχή. Η Αθήνα δεν μου φάνηκε ότι ήταν κάτι τελείως διαφορετικό, γιατί ακόμα είχα προλάβει πολλά νεοκλασικά σπίτια, πρόλαβα και είδα πολλά και ωραία πράματα. Η Αθήνα ήταν μια μεγάλη πόλη σαν συνέχεια της Σύρου, πάλι με τα νεοκλασικά της. Ουσιαστικά η μεγάλη καταστροφή έγινε μετά το ʽ53... Ήταν μια δύσκολη στιγμή, η Ελλάδα έβγαινε από μια εποχή καταστραμμένη, από έναν εμφύλιο όπου η επαρχία πεινούσε κυριολεκτικά. Έχω ένα βιβλίο που γράφω κείμενα επάνω σε φωτογραφίες και που θα βγει του χρόνου. Είναι φωτογραφίες από το 1860 έως το 1940. Από ένα σημείο και πέρα, δεν αντέχεις να βλέπεις αυτή τη φτώχεια και την ταλαιπωρία των Ελλήνων, ιδίως των Ελληνίδων. Αυτά τα παπούτσια τα πάνινα, τι πάνινα, ούτε ξέρω που τα βρήκανε αυτό το πράμα που έχουνε τυλίξει τα πόδια τους. Βεβαίως, οι περισσότεροι ξυπόλυτοι. Και άνδρες και γυναίκες. Οι γυναίκες να είναι ζαλωμένες από τα άγρια βουνά, να παίρνουν στην πλάτη τους πενήντα οκάδες κλαδιά για το τζάκι τους και, για να μην πηγαίνει χαμένη η ώρα από το βουνό στο σπίτι τους, στο δρόμο να πλέκουν καθώς προχωρούν.\nΔεν είναι λίγο να γράφεις την πρώτη σου ποιητική συλλογή στα 24.\nΤην πρώτη μου ποιητική συλλογή άρχισα να τη δουλεύω από τα 19 και για πέντε χρόνια. Στην αρχή έγραφα ποιήματα ομοιοκατάληκτα, γεγονός που με βοήθησε αργότερα να ξέρω καλά τη στιχουργική. Τραγούδια άρχισα να γράφω το ʽ61, ενώ το ʽ64 κυκλοφόρησε το πρώτο.\nΟ Ελευθερίου των 24 και των 70. Ποιο είναι το βασικό τους κοινό και η μεγαλύτερη διαφορά;\nΔεν νομίζω ότι άλλαξα πολύ. Στεναχωριέμαι με τα ίδια πράγματα που με στεναχωρούσαν τότε και τώρα. Και με τα ίδια πράγματα χαίρομαι. Μόνο που έχουν αλλάξει οι άνθρωποι που σου δίνουνε τις χαρές ή τις λύπες. Τίποτα άλλο. Ίδια βάση.\nΠοιητής-συγγραφέας-στιχουργός, τι αγαπάς περισσότερο;\nΌ,τι κάνω, το κάνω με αγάπη. Και η μία δουλειά με ξεκουράζει από την άλλη. Η ποίηση με ξεκουράζει αλλιώς. Όταν λέω με ξεκουράζει δεν εννοώ ξεκούραση με το να είμαι ξαπλωμένος κάπου με τα πόδια ψηλά για να πάει το αίμα στο κεφάλι, δεν γίνεται αυτό. Μπορεί να είναι το ίδιο βασανιστικό, αλλά αλλάζει η ατμόσφαιρά μου. Αλλάζουν τα ενδιαφέροντά μου. Πρέπει να έχω κέφι για να ασχοληθώ με κάτι, ειδάλλως δεν το κάνω. Και δεν ξεχωρίζω τη στιχουργική από την ποίηση, από το μυθιστόρημα ή από το διήγημα.\nΠολιτικό τραγούδι και οι πολιτικές δεκαετίες του ʽ60 και ʽ70:\nΘυμάμαι τη «Θητεία» με τον Μαρκόπουλο που ήταν μια όπερα στην αρχή κανονική, με τα ρετσιτατίβα του και τις άρειες. Εγώ αναφερόμουνα τότε στη δολοφονία του Λαμπράκη στην Θεσσαλονίκη, που κατά σύμπτωση ήτανε Παρασκευή, όπως Παρασκευή ήταν η μέρα του Πολυτεχνείου, η 21η Απριλίου... Αυτοί σβήσανε οτιδήποτε είχε σχέση με το φονιά και βάλανε άλλο πράμα. Εμείς αναγκαστήκαμε να το αλλάξουμε και άντε μετά από τρεις με έξι μήνες να έρθει η απάντηση από τη Λογοκρισία. «Και του λαού την πόρτα να χτυπήσει», το κάναμε «και του καημού την πόρτα να χτυπήσει»... Τέτοια πράματα συνέχεια. Είχα και μια γνωστή μου, στη Λογοκρισία, μεγάλη τραγουδίστρια του μελοδράματος, την Κική Μορφονιού, που κάτι βοήθησε και αυτή τότε να περάσει ο δίσκος, αν και έκανε θραύση ήδη στη Λήδρα… Τον αποθέωναν τότε τον Μαρκόπουλο… Η τελευταία του επιτυχία ήταν τα «Παραπονεμένα Λόγια», που βγήκαν το ʽ79. Εκεί κλείνει ένας κύκλος και αρχίζει άλλος, όπου είναι κλασσικότερος συνθέτης. Δεν είχε πια καμία επιτυχία μεγάλη. Τους έφαγε όλους ο Θεοδωράκης, ακόμα και τον Χατζιδάκι έφαγε, που ο Χατζιδάκις ήθελε να τον λένε κλασσικό συνθέτη και σνομπάριζε τα μη-κλασσικά τραγούδια του.\nΠώς μπορεί ένας δημιουργός να σνομπάρει το έργο του;\nΥποστήριζε ότι αυτά τα έκανε για να μπορεί να ζει άνετα, για βιοποριστικούς λόγους.\nΣυνεργαστήκατε με τους μεγαλύτερους συνθέτες: Μίκη Θεοδωράκη, Δήμο Μούτση, Γιάννη Μαρκόπουλο, Θάνο Μικρούτσικο, Γιάννη Σπανό αλλά και Χρήστο Νικολόπουλο. Ποιο ήταν το κλίμα της εποχής του ʽ70 και του ʽ80; Και ποια ήταν η θέση των στιχουργών εν συγκρίσει με τους συνθέτες;\nΟι συνθέτες πουλούσαν περισσότερο ως ονόματα. Δηλαδή ένας δίσκος του Θεοδωράκη πουλούσε ως Θεοδωράκης. Ένας δίσκος του Χατζιδάκι ως Χατζιδάκις. Ο Χατζιδάκις δεν ήθελε να δώσει τη «δόξα» στον ερμηνευτή. Και για αυτό πάντοτε διάλεγε παιδιά όχι χωρίς προσωπικότητα, αλλά χωρίς μεγάλη επιφάνεια, νεότερους τραγουδιστές και τραγουδίστριες. Αυτό βοήθησε ώστε τα τραγούδια του να τα ακούς μόνος σου. Των άλλων τα τραγούδια είναι για να τα ακούς με παρέα. Δεν μπορώ αλλιώς να το εξηγήσω. Βεβαίως σε ορισμένες στιγμές του ο Χατζιδάκις χρησιμοποίησε και τη Μαρινέλλα και τον Καζαντζίδη, τον Μπιθικώτση, που ήταν τότε στα πολύ πάνω τους. Και δεύτερης κατηγορίας μεγάλους τραγουδιστές. Αλλά δεν ήταν αυτό που τον ενδιέφερε. Τον ενδιέφερε η μυσταγωγία περισσότερο, τον έχω δει να κάνει πρόβα σε μια μικρή ορχήστρα, το 1974 στο Πολύτροπο. Κυριολεκτικά η λέξη που μπορώ να πω είναι η μυσταγωγία. Ήταν πέρα του κόσμου ετούτου, μοναδικός.\nΟι στιχουργοί, για να γυρίσουμε, φαίνονται σαν πρωταγωνιστές δεύτερης κατηγορίας. Πόσο δίκαιο είναι αυτό τελικά;\nΠλέον είναι πίσω και οι συνθέτες. Είναι μπροστά οι τραγουδιστές, αλλά τώρα μπορεί να γίνει και μια αλλαγή. Όλα τα χρόνια ήταν οι συνθέτες, μετά εμφανίστηκαν ορισμένοι στιχουργοί. Τώρα, αυτό που κάνει ο Νταλάρας είναι ένα άνοιγμα προς τους στιχουργούς. Θα βγάλει τη σειρά «Άξιος Λόγου», όπου στο πρώτο CD έβγαλε τον Λευτέρη Παπαδόπουλο, στο δεύτερο τον Άλκη Αλκαίο και στο τρίτο CD εμένα. Ο δίσκος θα λέγεται «Πάντα Κάτι Μένει» και έχει σπουδαίους ερμηνευτές, όπως ο Νταλάρας, ο Πασχαλίδης, ο Κούτρας, ο Μακεδόνας, η Κανά, η Τσαλιγοπούλου, ο Μάλαμας και ο Στόκας. Ξέρω ότι παράλληλα ετοιμάζονται τουλάχιστον δέκα δουλειές στη σειρά. Εκείνο που εγώ ελπίζω και πιστεύω είναι ότι θα βγούνε ορισμένα τραγούδια, έστω δέκα από τα τριακόσια, που θα μείνουν πραγματικά σπουδαία στην ιστορία της ελληνικής μουσικής. Το πιστεύω αυτό το πράγμα. Μιλάμε για νέες δουλειές πάντα; Ναι, τραγουδάει και ο ίδιος ο Νταλάρας κάποια που του αρέσουνε. Παίρνει και καινούργιους. Συνεργάστηκα πρώτη φορά με τον Δημήτρη Παπαδημητρίου, με τον Μάλαμα ένα τραγούδι που είχα γράψει πριν από χρόνια τους «Γέρους» –μου λέγανε τότε «τραγούδι τώρα για τους γέρους; Τι να το κάνεις τώρα ένα τραγούδι για γέρους…»– το έκανε και ρεμπέτικο και νομίζω ότι θα γίνει μεγάλη επιτυχία. Πότε θα κυκλοφορήσει; Πρέπει σε ένα μήνα.\nΟ στιχουργός, αν είναι μόνο στιχουργός, την έχει λίγο πατήσει. Και εξηγώ. Πέρα από τα πνευματικά του δικαιώματα δεν έχει κάτι άλλο, δεν έχει ζωντανές εμφανίσεις. Μπορεί κάποιος να είναι αποκλειστικά στιχουργός;\nΚαλό είναι να έχει μια σίγουρη δουλειά. Και τη στιχουργική να την έχει ως πάρεργο, χόμπι. Μετρημένοι στα δάχτυλα του ενός χεριού ήταν αυτοί που ζήσανε μόνο από τη στιχουργική. Εγώ γνωρίζω μόνο τον Πυθαγόρα. Αν τα βάλετε κάτω, θα δείτε ότι όλοι, από τους σπουδαιότερους μέχρι τους λιγότερο σπουδαίους, είχανε μια μόνιμη δουλειά.\nΓράφετε όταν έχετε να πείτε κάτι ή και κατόπιν παραγγελίας;\nΚαμιά φορά γράφω και κατόπιν παραγγελιάς. Και έχω γράψει πέντε με έξι τραγούδια επάνω σε μελωδίες. Κατά σύμπτωση, το καλύτερό μου τραγούδι, η «Μαρκίζα», το έγραψα πάνω σε μελωδία. Προχτές δε, το άκουσα να το λέει εκπληκτικά ο Μακεδόνας στην Εστία της Ν. Σμύρνης που κάνανε μια γιορτή προς τιμή μου, σε μια αίθουσα ασφυκτικά γεμάτη από κόσμο. Και ακούστηκε «Η Μαρκίζα» και έγινε χαμός.\nΈντεχνο λαϊκό τραγούδι, λαϊκό τραγούδι, σκυλάδικο, ελαφρολαϊκό, λαϊκοποπ. Τι σημαίνουν όλα αυτά;\nΔεν σημαίνουν τίποτα όλα αυτά, αηδίες είναι. Ένα καλό τραγούδι είναι ένα καλό τραγούδι. Εγώ με την ίδια χαρά ακούω ένα ελαφρύ τραγούδι του Μεσοπολέμου και ένα σύγχρονο λαϊκό και ένα ροκ, αν είναι καλή μουσική. Να με αγγίζει. Θέλω να με αγγίζει η μουσική, να καταλάβω ότι αυτός ο άνθρωπος υπολογίζει τους ακροατές του. Ότι έχει ψυχούλα μέσα του, ότι θέλει να πει πέντε πράγματα. Πολλές φορές ανακαλύπτεις μέσα στους στίχους, σε ένα τραγούδι για παράδειγμα δώδεκα στίχων, ένα στίχο ο οποίος είναι ικανός να σε απογειώσει. Δεν μπορεί να είναι πάντοτε όλοι οι στίχοι του ιδίου μεγέθους.\nΠοιος είναι ο αγαπημένος στίχος, που θα θέλατε να είχατε γράψει εσείς;\nΌλοι, λόγω τιμής, όλοι.\nΔιανοούμενοι και σύγχρονος ελληνικός πολιτισμός. Ποια η ευθύνη τους και τελικά τι πρέπει να γίνει για να σώσουμε τη γλώσσα μας, την ιστορία μας, τον πολιτισμό μας;\nΔεν μπορεί να ακουστεί κανένας διανοούμενος. Καταρχήν, μας έχουνε χεσμένους. Αλλά λίγο ενδιαφέρεται οποιαδήποτε εξουσία για οποιονδήποτε. Αυτά ενδιέφεραν μόνο τον Στάλιν στην άκρη της Ρωσίας, στο ποιος έγραφε εναντίον του. Και του απαντούσε και ο ίδιος μάλιστα. Είναι γνωστό ότι έγραφε και μουσικοκριτικές. Για τον Σοστακόβιτς έχει γράψει ο ίδιος, στην πρώτη σελίδα, «θόρυβος αντί για μουσική» (κάτι τέτοιο), όταν παίχτηκε μια συμφωνία του. Και βεβαίως, από κείνη την ημέρα του κόψανε και την καλημέρα, όλοι, εκτός από τους κοντινούς του φίλους. Ξέρανε ότι θα πάνε να τον συλλάβουνε, ότι έπεσε σε δυσμένεια και από στιγμή σε στιγμή θα τον βουτήξουνε και θα χαθεί για πάντα. Τελικά δεν χάθηκε.\nΤελικά οι διανοούμενοι δεν έχουν καμία δύναμη;\nΌχι, όχι, καμία. Και ο Ελύτης να ζούσε, που ήταν μια μεγάλη φυσιογνωμία, νομπελίστας, δεν θα μπορούσε να κάνει κάτι, να βάλει τάξη σε τι;\nΓίνεται το σκάνδαλο στο υπουργείο πολιτισμού, που μαθαίνουμε για όλα αυτά τα λεφτά που τρώγονται. Δεν είδαμε κάποια κίνηση από τους καλλιτέχνες, να βγουν και να πουν κάτι, που πάνε εν τέλει τα λεφτά...\nΣωστά το θέτεις το θέμα. Οι καλλιτέχνες είχαμε μια συγκέντρωση στο Συνασπισμό και πήγα εκεί πέρα να δω τι γίνεται. Αυτό που κατάλαβα είναι ότι ο κάθε καλλιτέχνης προσπαθούσε να φέρει επί τάπητος το προσωπικό του δύσκολο πρόβλημα. Κάποιος έλεγε «γιατί να παίρνει ο τάδε θίασος εκατό και εγώ να παίρνω τριάντα;», ενώ δεν είναι αυτό το θέμα. Μπορεί και αυτό να είναι, βεβαίως, θέμα πολιτισμού. Δεν υπάρχει μια πολιτική με μεγάλο άνοιγμα, με μεγάλους ορίζοντες. Είναι μικροπολιτικά πάντοτε. Να σταματήσει ο τάδε να είναι εναντίον μας, δώσε του τόσα λεφτά να κλείσει το στόμα του, εντωμεταξύ έχει ανοίξει ο άλλος το στόμα του, δώσε του και αυτουνού μερικά να σταματήσει... Υπάρχει ένας Σύλλογος φίλων της όπερας, δώσε και εκεί, αλλά υπάρχει και ένας Σύλλογος φίλων της τραγιάσκας, δώσε και σε αυτούς χίλια ευρώ να έχουν να πληρώνουν το ενοίκιό τους. Και Σύλλογος φίλων των μαύρων παπουτσιών…\nΟι καλλιτέχνες, λόγω της ιδιαίτερης ιδιοσυγκρασίας τους, μπορούν να συσπειρωθούν; Γιατί, συνδικαλιστικά ουσιαστικά δεν υπάρχουν…\nΔεν υπάρχει το όραμα και η συλλογικότητα που να πιάνει πολύ κόσμο. Υπάρχει το προσωπικό τους πρόβλημα μόνο, αυτό θέλουνε να προωθήσουνε, τον εαυτό τους. Δεν θέλουν να προωθήσουν την υπόθεση. Που στην υπόθεση αυτή, τη γενική, είναι και αυτοί μέσα. Είτε είναι γλύπτες, είτε είναι ζωγράφοι, είτε ηθοποιοί, είτε λογοτέχνες. Οι λογοτέχνες έχουν άλυτα εκατό προβλήματα. Δεν λύνεται ούτε ένα. Αλλά οι λογοτέχνες είναι οι πιο σεμνοί. Βλέπω την απληστία από τη μια πλευρά, αλλά βλέπω και την αδικία που γίνεται, για παράδειγμα σε ορισμένους θιάσους. Υπάρχουν άνθρωποι που φτύνουν αίμα κυριολεκτικά στα θέατρα να παρουσιάσουνε πέντε πράγματα. Είναι η μόνη συλλογική δουλειά που χρειάζεται τη συνδρομή του κράτους. Ένας γλύπτης δουλεύει μονάχος του, ένας ζωγράφος το ίδιο. Παλαιότερα υπήρχε το εξής: το Υπουργείο αγόραζε μερικά βιβλία, μια μικρή συνδρομή, εκατό αντίτυπα για τον κάθε συγγραφέα που αγόραζε το υπουργείο, αυτό σταμάτησε πολλά χρόνια. Βέβαια, το κράτος μας είναι πτωχό. Τώρα, με αυτά που ακούγονται τελευταία, αρχίζεις και υποψιάζεσαι ότι είμαστε πολύ πλούσιοι… Διότι ακούμε ποσά που έχουν πάρα πολλά μηδενικά, τα οποία χρειάζεσαι κομπιουτεράκι για να τα μεταφέρεις στις δραχμές… να καταλάβεις το μέγεθος του ποσού. Εγώ ακόμα δεν έχω καταλάβει την έκταση τόσων χιλιάδων ευρώ. Ακόμα έχω μείνει στις δραχμές, έτσι κάνω τους λογαριασμούς μου.\nΛέγεται ότι είστε μοναχικός άνθρωπος, αλλά πάλι ό,τι κάνετε αφορά τους πολλούς. Αντίφαση;\nΓια τους άλλους δουλεύω, βγάζω τα βιβλία μου, βγάζω τα τραγούδια μου. Έχω πολλούς φίλους, φίλες, έρχεται και στο σπίτι κόσμος, βγαίνω έξω, πηγαίνω σε εστιατόρια, άρχισα πάλι να πηγαίνω θέατρο, σε εκθέσεις ζωγραφικής, συναυλίες, όπου προλαβαίνω πηγαίνω.\nΑπό τους νέους καλλιτέχνες ποιοι σας έχουν κάνει εντύπωση;\nΑυτό που συζητούσαμε πριν από λίγες μέρες με τον Θοδωρή Γκόνη, ότι υπάρχουν καμιά εικοσαριά κοπέλες και άλλοι είκοσι άνδρες που νομίζω ότι είναι πάρα πολύ σημαντικοί στο ελληνικό θέατρο, που κάνουν θαύματα. Έχω δει μεγάλους ηθοποιούς στη ζωή μου, αλλά αυτοί ανήκανε σε μια εποχή που απαγγέλλανε, κάτι που θα το δεις και στους μικρούς ρόλους στην τηλεόραση από ηθοποιούς εβδομηντάρηδες. Οι σημερινοί μιλάνε ανθρώπινα, τη στιγμή που ο άλλος απαγγέλλει ποίημα για την 25η Μαρτίου.\nΑνακάλυψα ένα παιδί, αλλά με ένα τραγούδι, δεν μπορώ να σου πω κάτι γενικό. Είναι 19 χρονών και λέγεται Νικόλας Κουμπιός, μου έκανε ένα τραγούδι το οποίο και θεωρώ αριστούργημα. Είναι γιος ενός παλαιότερου συνθέτη, του Μιχάλη Κουμπιού. Και ένας άλλος, ο Σιόλας, που είχε βγει πρώτος στο Φεστιβάλ Θεσσαλονίκης, που έχει κάνει επίσης ένα πάρα πολύ ωραίο τραγούδι και θα το πει ο Νταλάρας με το Σιόλα μαζί. Βεβαίως, υπάρχουν και μεγάλες μορφές, υπάρχει ο Κραουνάκης, που μπορεί να κάνει πράγματα, από επιθεώρηση μέχρι τραγωδία, ό,τι θέλει. Υπάρχει ο Λαυρέντης Μαχαιρίτσας, που επίσης μπορεί να κάνει ωραία πράγματα• ο Τσακνής. Οι παλαιότεροι από αυτούς δεν μπορούν να ξαναδουλέψουν. Πιθανότερα από αυτούς, από τους εβδομηντάρηδες, μόνο ο Σπανός και ο Χατζηνάσιος μπορεί να κάνουνε μελωδία ακόμα.\nΔεν ξέρω. Ο Πλέσσας είναι ο άνθρωπος που έχει μεγάλη ανάσα στη μουσική• αν έχει καλούς στίχους, μπορεί να κάνει ωραία πράγματα.\nΑν και το έχει ξαναγυρίσει στη τζαζ…\nΝαι, επανέρχεται από εκεί που ξεκίνησε.\n«Τον έπνιξαν, τον βρώμισαν των άλλων τα σκουπίδια. Δεν υπολόγισε, δεν είδε τις αιρέσεις. Πώς λέει κάποιος: "Με τα ψεύδη και με τα στολίδια ακόμη και να γκρεμιστείς, αρκεί νʼ αρέσεις"». Συλλογή «Το Νεκρό Καφενείο», με το ποίημα «Παράπονα Γέρου Ερημικού Ποιητή» (1988). Τι θέλει να πει ο ποιητής;\nΠού το ανακάλυψες αυτό; Ξέρω εγώ; Την τύφλα του. Όπως θα έλεγε και ο Γκάτσος, τι να σημαίνει αυτό άραγε;\nΑπό τη «Μαρκίζα» και «Τα Παραπονεμένα Λόγια» στο «Έχω Πρόβλημα Υγείας». Πώς προέκυψε αυτή η περίεργη συνεργασία;\nΟ Ψινάκης μου ζήτησε δυο-τρία τραγούδια για τον Μαρτάκη και του έδωσα δυο-τρία τραγούδια. Το ένα του άρεσε πάρα πολύ και αποφάσισε να το πει ο ίδιος. Και το έδωσε σε ένα συνθέτη και το είπε.\nΣας αρέσει αυτό που βγήκε;\nΕγώ δεν ασχολήθηκα ποτέ με το μου αρέσει ή δεν μου αρέσει. Σπάνια, πάρα πολύ σπάνια, όσο και αν σου φαίνεται περίεργο. Η περσόνα που έχει ο Ψινάκης δεν είναι αυτό που φαίνεται στην τηλεόραση. Στον ιδιωτικό του βίο είναι τελείως διαφορετικός. Είναι ένας πάρα πολύ έξυπνος άνθρωπος, ξέρει και σέβεται ορισμένους ανθρώπους. Αυτούς που πρέπει να σέβεται τους σέβεται, είναι πάρα πολύ φιλόξενος, πολύ γαλαντόμος, αξιοπρεπής εκεί που θέλει. Λέει αστεία την ώρα που πρέπει, ξέρει πού να σταθεί και πού να αρχίσει να λέει αστεία.\nΌτι είναι ένας μπον βιβέρ, είναι αδιαμφισβήτητο. Απλώς το δικό του ύφος μουσικά δεν έχει σχέση με το δικό σας… Αυτός κινείται στην ποπ κουλτούρα…\nΘα ήταν ενδιαφέρον να ασχοληθώ μόνο με ποπ. Ας πούμε, να κάνω τραγούδια για τους ποπίστες. Θα ήταν ενδιαφέρον να ασχοληθώ με νέα παιδιά, να γράψω ένα-δυο τραγούδια, ας πούμε για τον Νίνο.\nΘα το κάνατε αυτό;\nΚοίταξε να δεις, αν είναι καλοί οι στίχοι, δεν έχω να φοβηθώ τίποτα. Αν είναι μάπα, θα με πάρουν με τις πέτρες. Αλλά αν είναι καλοί οι στίχοι, θα λένε όλοι «καλοί οι στίχοι, αλλά δυστυχώς το τραγούδι είναι μάπα». Εγώ θα είμαι πάλι από έξω. Πάλι θα την έχω γλιτώσει.\nΤην ελληνική μουσική σε δέκα χρόνια, πώς τη βλέπετε;\nΚανείς δεν ξέρει. Αύριο το πρωί μπορεί να εμφανιστεί ένα ταλέντο που είναι κρυμμένο. Και να κάνει θαύματα. Δεν τα ξέρεις αυτά τα πράγματα.\nΦοβάστε πιο πολύ το μέλλον ή το παρελθόν;\nΤο παρελθόν μας κρύβει τα αποτρόπαια. Ανακαλύπτω πράγματα τρελά. Λύνω πολλά άλλα. Το παρελθόν το βλέπω στον δημόσιο βίο αλλά και στον ιδιωτικό σαν ένα σταυρόλεξο που δεν το έχω λύσει ολόκληρο. Μένουν οι λέξεις και ύστερα από δέκα, είκοσι, τριάντα χρόνια λέω αυτή είναι η λέξη που χρειαζότανε. Κι όταν τη γράψω, βλέπω ότι δεν είναι καθόλου ευχάριστη. Μου θυμίζει πράγματα που δεν έπρεπε να έχουνε γίνει. Πράγματα που με γονάτισαν κάποτε και ως πολίτη και ως προσωπικότητα. Τα σπάνια πράγματα έρχονται από το παρελθόν. Κάτι σπάνιο, κάτι μοναδικό, κάτι κυρίως ξαφνικό, που σου λύνει τα πόδια. Οι λύσεις έρχονται πάντα μετά από πολλά χρόνια, χωρίς να σημαίνει ότι σου λύνονται τα προβλήματα. Βλέπεις τι θα μπορούσες να είχες κάνει και δεν έκανες, ή κάποιο άνοιγμα που σου έδινε ο τάδε άνθρωπος ή η τάδε γνωριμία, μια πόρτα που άνοιξε για σένα, μόνο για σένα, και ξαφνικά της έδωσες μια και την έκλεισες ή την αγνόησες. Και αυτή την πόρτα ήταν να την περάσεις μόνο εσύ. Δεν είχε κανένας άλλος πρόσβαση, δικαίωμα, κυρίως, ήταν άγνωστη, ήταν αόρατη η πόρτα, αυτή η πόρτα που άνοιξε μόνο για σένα. Έχω βρει δυο-τρεις τέτοιες περιπτώσεις στη ζωή μου, που τις πέταξα.\nΔεν τα πήγατε και άσχημα στη ζωή σας…\nΜου κάνει εντύπωση, ένας μεγάλος φιλόσοφος, ο οποίος πέρασε μια τραγική ζωή, με πολύ πόνο, όταν έφτανε πια προς το τέλος του και πέθανε νέος, εξήντα τόσο χρόνων, ο Βιτγκεστάιν, που όμως έλεγε ότι «πέρασα μια εξαίσια ζωή».\nΕίναι λίγο πριν τις 21:00, η συνέντευξη τελείωσε και η φωτογράφος φούλαρε την κάμερα με την τραγιάσκα και το γεμάτο βλέμμα. Μεταφερόμαστε στο γραφείο με τα εκατοντάδες βιβλία και ακούμε το πολύ ωραίο ρεμπέτικο του Μάλαμα. Χαζεύουμε τις φωτογραφίες του 1860-1940 και εν συνεχεία παρατηρούμε τη συλλογή του από τα μελανοδοχεία. Γλυκός, ζεστός, με πολύ χιούμορ και ανθρώπινος μας αποχαιρέτησε για να αποσυρθεί στον μαγικό του κόσμο. Χρόνια πολλά, καλά και δημιουργικά κ. Ελευθερίου.\nΚατηγορία Αρχείο Μάνου Ελευθερίου, Συνεντεύξεις\nΚαλός και άγιος ο Μάνος Ελευθερίου, έχει γράψει ιστορία, αλλά αυτή η νομιμοποίηση του Ψινάκη και του κάθε Ψινάκη δεν μου κάθεται καλά και δυστυχώς χάνω το χιούμορ μου. Ξέρεις πόσοι λαϊφστυλίστες είναι φιλόξενοι, γαλαντόμοι κι εγώ δεν ξέρω τι άλλο; Εμείς τι φταίμε, όμως, που ήρθαμε σ' αυτή τη ζωή για να τους πολεμήσουμε; Αυτή η ψιλοχριστιανική λογική του "χύμα" και του "όλοι οι καλοί παντού χωράνε" είναι υπαίτια για τα μεγαλύτερα εγκλήματα σε βάρος του πολιτισμού. Σαν τον Κραουνάκη που δεν παραλείπει να δηλώνει ότι κόβει φλέβες για "Je t' aime" και για την Άντζελα. Πάλι καλά που ο κ. Ελευθερίου, αν και "επικαιρική" η πολύ καλή συνέντευξη του, αναφέρει και ως νέο δημιουργό τον Νικόλα Κουμπιό. Αλλιώς θα μας έμενε η αίσθηση του Μαχαιρίτσα, του Τσακνή και του Ψινάκη...Α, ξέχασα και τον Νίνο.\nΜικρούλα διόρθωση στο βιογραφικό: το τραγούδι "Οι ελεύθεροι κι ωραίοι" είναι σύνθεση του Σταύρου Κουγιουμτζή κι όχι του Χρήστου Νικολόπουλου.\nΟι αντιρρήσεις του Αντώνη παραπάνω με βρίσκουν σύμφωνη. Πολλές φορές έχω ενοχληθεί από τέτοιου είδους δηλώσεις του αγαπημένου Μάνου Ελευθερίου αλλά κι έχω εκπλαγεί (δυσάρεστα) από κάποιες επιλογές και κρίσεις του στη ραδιοφωνική του εκπομπή στην ΕΡΑ 2.\nΠέραν αυτών όμως είναι βέβαιο πως πρόκειται για έναν στιχουργό που μας χάρισε σπουδαία τραγούδια, έναν ποιητή που πρόσθεσε το δικό του λιθαράκι στο οικοδόμημα της ποίησής μας, έναν άνθρωπο των γραμμάτων και των τεχνών κατ' ουσίαν κι όχι δήθεν.\nΔεν μπορεί να μην του βρει κανείς "ψεγάδια" -όλοι έχουμε. Το ζήτημα είναι να μην περιφέρεται κανείς καβάλα στο καλάμι του και να μην διεκδικεί το αλάθητο. Εδώ νομίζω πως δεν έχουμε να κάνουμε με τέτοια περίπτωση.\nευχαριστώ για τη διόρθωση, ομολογώ ότι δεν είχα ελέγξει το βιογραφικό. Το έβγαλα, καθότι είναι μάλλον πρόχειρο και ελλειπές.\n@ Bosko, Νερένια:\nΜα υποτίθεται ότι πλέον ξεπεράσαμε τους παλιούς διαχωρισμούς, τους παλιούς δογματισμούς, που μας καταδυνάστευαν και δεν μας άφηναν να εκφραστούμε. Έτσι δεν είναι; Αυτό δεν είναι το μεταμοντέρνο; Γι' αυτό δεν πανηγυρίζατε, πανηγυρίζαμε, πανηγύριζαν όλοι μετά το 1990; Ε, ας το φάμε τώρα, και καλή χώνεψη!\nΣτο διαταύτα, δεν έχω την πολυτέλεια να επιτρέψω στον κάθε Ψινάκη να ασκήσει την οποιαδήποτε επίδραση πάνω στην προσωπική μου πρόσληψη του έργου του Ελευθερίου! Όπως λέει και ο Σιδηρόπουλος, "ένα έργο όταν φεύγει από τα χέρια του δημιουργού του αποκτά δική του προσωπικότητα, δική του ταυτότητα". Και ειλικρινά, εφόσον έχω το έργο, πεντακάθαρο, τι με αφορά η όποια επιλογή του δημιουργού του; Ο Ψινάκης βεβαίως με ενοχλεί, όπως με ενοχλούν χίλιες μύριες πτυχές της καλλιτεχνικής πραγματικότητας, τις οποίες και πρέπει να απομονώνουμε επιλεκτικά για να μπορούμε να συνδιαλεγόμαστε με την ουσία αυτής της πραγματικότητας: το έργο.\nΤι πρέπει να μας αφορά εν τέλει, αν όχι ο Ψινάκης; Αυτό που λέει ο Καλβίνο: "Ψάξε και βρες ποιος και τι στη μέση της κόλασης δεν είναι κόλαση, και κάνε να διαρκέσουν, δωσ' τους χώρο".\nΣτο πνεύμα αυτό εντάσσεται και η όποια μονομανία τούτου του blog με το έργο του Μάνου Ελευθερίου, ενός κατά την άποψή μου μέγιστου στιχουργού και ποιητή του ελληνικού τραγουδιού, που έχουμε την τιμή να φιλοξενούμε τακτικά κατά 'δω.\nΕγώ πάντως δεν είχα πανηγυρίσει ποτέ γι' αυτό που εύστοχα περιγράφεις στην αρχή της απάντησης σου. Αντιθέτως, από πολύ νωρίς εχθρεύτηκα το ανακάτεμα της γραβάτας με το σώβρακο.\nΟύτε η ηχογραφημέη κιόλας άποψη του Σιδηρόπουλου με βρίσκει σύμφωνο ως κάργα "χατζιδακικός" που θέλω να είμαι. Ο καλλιτεχνικός του σύντροφος, Δημήτρης Πουλικάκος, μού 'πε ένα ωραίο σχετικά, αλλά να το διαβάσεις στην επερχόμενη Οδό Πανός, νά 'χεις κι αγωνία :-))\nκατά τα άλλα, κανείς δεν αμφισβητεί το σημαντικότατο έργο του Μάνου Ελευθερίου με την αφρόκρεμα των Ελλήνων συνθετών και υπό αυτή την έννοια ορθώς τα Μουσικά Προάστια φιλοξενούν συχνά τις απόψεις του.\nΠάντως, Ηρακλή, η συνεργασία του Ελευθερίου με τον Ψινάκη(παρότι ο Ελευθερίου, σε συνέντευξη που του είχα πάρει, την είχε χαρακτηρίσει ως ένα happening), δεν είναι μεμονωμένο γεγονός. Θέλω να πω, ότι, από 20ετίας, υπάρχει και μια άλλη, παράλληλη, στιχουργική πλευρά στη δισκογραφία του Μάνου Ελευθερίου, με τραγουδιστές - για να μείνω στους γνωστότερους - όπως οι : Βασίλης Τερλέγκας, Γιώργος Μαργαρίτης, Πέγκυ Ζήνα, Καίτη Γαρμπή, Νότης Σφακιανάκης κ.ά. Νομίζω, ότι κάποια στιγμή, θα πρέπει να μελετηθεί και να αξιολογηθεί κι αυτή η πλευρά του.\nΠολύ σωστή η άνωθεν παρατήρηση. Θυμάμαι, άλλωστε, τον Μ. Ελευθερίου να δηλώνει (στο δίφωνο, νομίζω) ότι θα έγραφε ολόκληρη ποιητική συλλογή για την Πέγκυ Ζήνα αν ήταν μ' αυτό τον τρόπο να πληρώσει το νοίκι και τα φάρμακα του. Τέλος πάντων, σ' αυτή τη ζωή ο καθένας είναι ελεύθερος να κάνει ότι θέλει. Κι εμένα κανείς δε μπορεί να μου αφαιρέσει το συναίσθημα της ακρόασης της "Ατέλειωτης εκδρομής" του Γκαϊφύλλια ή του "Τρένου" που "φεύγει στις οχτώ" του Μίκη, πολύ δε περισσότερο της "Μπαλάντας του Οδοιπόρου" του Χατζιδάκι.\nΑντώνη, Τάσο, όταν χρησιμοποιώ πληθυντικό δεν σημαίνει ότι αναφέρομαι σε σας, εννοείται αυτό. Η διαδρομή και ο λόγος σας διαφοροποιούνται σαφώς από αυτό που περιγράφω.\nΟ Ψινάκης μου είναι απεχθέστατος, το ίδιο και η συνεργασία του Ελευθερίου μαζί του.\nΌμως δεν γίνεται μονά-ζυγά όλα δικά μας. Κάνουμε κουβέντα για τις δημόσιες τοποθετήσεις του Ελευθερίου, ή για το έργο του; Γιατί τα δύο αυτά δεν συμπίπτουν.\nΠροφανώς και ο Ελευθερίου έδωσε τραγούδια σε τραγουδιστές άλλου ύφους, όπως ο Λευτέρης Παπαδόπουλος έδωσε τραγούδια στο Βοσκόπουλο, και ο Χρήστος Νικολόπουλος στην Άντζελα Δημητρίου, και ο Μίμης Πλέσσας στον Λε-Πα. Ο κάθε δημιουργός έχει στιγμές δεύτερες, άνισες. Κρίνεται για το κάθε του τραγούδι, για τον κάθε στίχο του. Και αν τα τραγούδια του Ελευθερίου είναι μάπα, καλώς να κριθεί.\nΠάντως, όταν οι Πυξ Λαξ δίνουν τραγούδι στον Καρρά είναι μάγκες, όταν ο Χατζιδάκις δίνει τραγούδια στη Βουγιουκλάκη είναι μάγκας, όταν ο Νταλάρας τραγουδά Χατζηγιάννη και "Με τελείωσες" είναι μάγκας, όταν ο Θεοδωράκης δίνει τραγούδια στην Αλέξια είναι μάγκας, όταν ο Δεληβοριάς προσκαλεί την Γαρμπή είναι μάγκας, όταν ο Σαββόπουλος σερβίρει τούρτα με Καλομοίρα είναι μάγκας.\nΣωστά; Ε, μαγκιά του και του Ελευθερίου να δίνει τραγούδια στη Ζήνα. Ή μήπως όχι; Εγώ λέω όχι, αλλά κατανοώ την ανάγκη του κάθε καλλιτέχνη να "είναι στα πράγματα". Και πολύ λίγο μπορεί να καθορίσει τα "πράγματα" ο καλλιτέχνης ατομικά. Η κοινωνία τα καθορίζει, πριν απ' αυτόν γι' αυτόν. Δεν αναιρείται η προσωπική ευθύνη, αλλά ας μη λησμονείται και η συγκυρία.\nΠάντως, είμαι σίγουρος ότι ο Ελευθερίου θα έδινε τραγούδια και σε όποιον άλλον ποιοτικό καλλιτέχνη του τα ζητούσε, αν του ζητούσε, και δεν τα έγραφε μόνος του, όπως κάνει πλέον το 99% των συνθετών-τραγουδοποιών σήμερα. Α, ξέχασα, κι αυτό μαγκιά τους είναι.\nΥΓ: Έδωσε και στη Χαρούλα Αλεξίου τραγούδι ο Ελευθερίου το 2000, την "Αυστραλία", του Σπανού μάλιστα. Τραγουδάρα. Διαβάσατε κάτι, ακούσατε κάτι; Άπατο πήγε. Πρόσφατα βγήκε το "Μου φτάνει ένα παράθυρο" σε μουσική Εμμανουηλίδη, και ερμηνεία Καρατζόλη-Πασχαλίδη. Ασύλληπτη δουλειά. Κόντρα άπατο πήγε. Αν τα είχε τραγουδήσει η Ζήνα, όμως, θα διαβάζαμε αράδες και αράδες για το παραστράτημα του Ελευθερίου.\nΝα είσαι σίγουρος, φίλε Ηρακλή, ότι δε θα διαβάζαμε καμία αράδα εάν ο Ελευθερίου "ξανασυνεργαζόταν" με την Πέγκυ Ζήνα. Είναι τόσο πια χύμα η εποχή που ζούμε, τόσο καταλυμένη ιδεολογικώς, ώστε το τελευταίο πράγμα που θ' απασχολούσε τους...αραδογράφους θα ήταν τα παραστρατήματα του εν λόγω αξιόλογου στιχουργού μας.\nΤώρα, αναφορικά με τα παραδείγματα που αναφέρεις, συμφωνώ απόλυτα. Τι να πεις όταν ο ίδιος ο Μίκης σου λέει ότι ο "Ρέμος είναι καλύτερος από τον Μπιθικώτση"; Τραβάς τα βυζιά σου να φτάσουν μέχρι τα γόνατα που λέγαμε και παλιότερα.\nκάνε καμιά ανταπόκριση από την επέτειο του Μετρονόμου στον Ιανό που δεν θα τα καταφέρω να πάω :-))


Τα φίλτρα νερού CLARIS προσφέρουν νερό τέλειας ποιότητας για την καλύτερη δυνατή γεύση. Προστατεύουν επίσης το σύστημα ροής από τα άλατα και απομακρύνουν τις ουσίες που αλλοιώνουν τη μυρωδιά και τη γεύση του νερού (όπως τα βαρέα μέταλλα και το χλώριο). Για την πλήρη εκμετάλλευση του φίλτρου και της ικανότητάς του, η JURA σχεδίασε το έξυπνο σύστημα νερού (Intelligent Water System - I.W.S.®). Το φίλτρο νερού και η μηχανή συνδέονται ασύρματα με την τεχνολογία RFID. Το φίλτρο ανιχνεύεται αυτόματα. Η χρήση του φίλτρου δεν ήταν ποτέ πιο εύκολη και αξιόπιστη.


Πρωτάθλημα Μακεδονίας-Θράκης Δρόμου – Αντοχής Κυριακή 15 Απριλίου | Π.Α.Σ. ΟΡΕΣΤΙΑΔΑΣ ''ΡΗΣΟΣ'' – RISOS ORESTIADA\n18 Απριλίου 2018 admin ΑΓΩΝΕΣ, ΝΕΑ 0\nΠρωτάθλημα Μακεδονίας-Θράκης, Δρόμου – Αντοχής Κυριακή 15 Απριλίου 2018, στην Ιερισσό Χαλκιδικής. Συγχαρητήρια σε όλους τους αθλητές μας για την μαχητικότητα που έδειξαν, ΣΤΑΜΑΤΟΠΟΥΛΟ-ΧΑΣΑΝΙΔΗ- ΜΠΙΣΤΙΝΑ, εκπροσώπησαν επάξια τον σύλλογο μας ΡΗΣΟ με μία αξιοπρεπή παρουσία σε όλα της τα επίπεδα, αγωνιστικά και μη.\nΕυχαριστούμε πολύ κατ” αρχήν τον χορηγό μας ΑΘΑΝΑΣΙΟ ΟΔΑΤΖΙΔΗ Ridecode πωλήσεις Ποδηλάτων Ορεστιάδα για την στήριξη στην ομάδας μας!!\nΌλοι μαζί αθλητές και παρευρισκόμενοι ενωμένοι περάσαμε το μήνυμα, συμπαράστασης στους δυο στρατιωτικούς μας ΔΗΜΗΤΡΗ και ΑΓΓΕΛΟ. Και εδώ θέλουμε να ευχαριστήσουμε θερμά και όλο το ΔΣ της ΕΠΣΜΑΘ.\nΕυχαριστούμε πολύ τον Παντελή Τσερτζεβέλη αυτόν τον αξιόλογο άνθρωπο και φίλο μας για τις φωτο!!!!!!!!!\nΣυγχαρητήρια στον Δήμο Ιερισσού για την φιλοξενία, και σε όλους όσους προσπάθησαν για την διεξαγωγή του αγώνα εθελοντές και μη. Συγχαρητήρια σε όλους τους αθλητές και τα σωματεία για την αγωνιστικότητα, και σε όσους διακρίθηκαν στο βάθρο……ΜΠΡΑΒΟ παιδιά!!!!!\nΚαι του χρόνου με υγεία πάνω από όλα σε όλους!!!!\nΣΥΜΠΑΡΑΣΤΑΣΗ ΣΤΑ ΠΑΙΔΙΑ ΜΑΣ Η ΣΚΕΨΗ ΜΑΣ ΕΙΝΑΙ ΜΑΖΙ ΣΑΣ ΔΗΜΗΤΡΗ – ΑΓΓΕΛΕ


Κίναρος: Λήξη συναγερμού για τη μοναδική κάτοικο του νησιού – ParosNews\nΚίναρος: Λήξη συναγερμού για τη μοναδική κάτοικο του νησιού\n2 Ιανουαρίου, 2020 2 Ιανουαρίου, 2020 ParosNews\t341 Views 0 Σχόλια\nΏρες αγωνίας έζησαν οι δικοί της άνθρωποι καθώς εδώ και τρεις ημέρες δεν μπορούσαν να επικοινωνήσουν μαζί της, ωστόσο είναι καλά στην υγεία της η μοναδική κάτοικος της Κινάρου.\nΤην κυρία Ρηνιώ εντόπισε το πλήρωμα του ελικοπτέρου Σούπερ Πούμα της Πολεμικής Αεροπορίας που έφτασε στο νησί μαζί με διασώστη και γιατρό από τη Ρόδο. Είναι καλά στην υγεία της και δεν θέλει να φύγει από το νησί.\nΌπως είπε, έχει τρόφιμα για μία μέρα και αύριο περιμένει να της φέρουν κι άλλα από την Αμοργό, από όπου προμηθεύεται ό,τι χρειάζεται.\nΣύμφωνα με το ΑΠΕ-ΜΠΕ, το ελικόπτερο θα επιστρέψει στη βάση του και μόλις καλυτερεύσουν οι καιρικές συνθήκες, με ελικόπτερο του Πολεμικού Ναυτικού θα μεταφερθεί στο νησί ανάλογο τεχνικό προσωπικό για την αποκατάσταση βλαβών των δικτύων.\nΔιαπιστώθηκε ότι υπήρχαν βλάβες στη γραμμή του ΟΤΕ, αλλά και στη γεννήτρια και στο σύστημα φωτοβολταϊκών με το οποίο ηλεκτροδοτείται η κατοικία της.\nΣυναγερμό είχε σημάνει η κόρη της, η οποία σε τηλεφωνική παρέμβασή της σε πρωινή ενημερωτική εκπομπή του ΑΝΤ1 αποκάλυψε πως δεν είχε επικοινωνία με τη μητέρα της «τις τελευταίες τρεις ημέρες» και πως «το κινητό της είναι κλειστό».\nΈνα ελικόπτερο του Πολεμικού Ναυτικού πέταξε την Τετάρτη στην Κίναρο χωρίς όμως να εντοπιστεί η κάτοικος της νησίδας που βρίσκεται μεταξύ Κυκλάδων και Δωδεκανήσων. Καθώς οι καιρικές συνθήκες ήταν πολύ δύσκολες, σήμερα επελέγη η λύση του Super Puma της Πολεμικής Αεροπορίας, που μπορεί να πετάξει με όλες τις καιρικές συνθήκες.\nΝα σημειώσουμε ότι στις 28 Δεκεμβρίου ο ΥΦΕΘΑ είχε επισκεφθεί την Κίναρο για να ευχηθεί στην κ. Ρηνιώ (Ειρήνη Κατσοτούρχη).\n← Το έθιμο που ο ένας σπάει τον άλλο στο ξύλο\nΣταδιακή άρση του απαγορευτικού απόπλου →\nΧριστουγεννιάτικα «Παιχνίδια Πολιτισμού» για τα παιδιά στο Μάτι\nΔημοτικά, Νηπιαγωγεία: Αλλάζει από σήμερα το πρόγραμμα τηλεκπαίδευσης\nΔιευθυντές σχολείων: Να αποσυρθεί η εγκύκλιος για την ημέρα του Αγιασμού\nΑλλάζει η ώρα απαγόρευσης κυκλοφορίας – Τι ισχύει για Χριστούγεννα και Πρωτοχρονιά\nΤέλος στα γλέντια και στους γάμους – Μπαίνει ωράριο στα μπαρ


volleynews - F4 ΕΠΕΣΘ: Σήκωσε την κούπα ο Άρης στις κορασίδες\nMVP αναδείχθηκε η Ελένη Μπάκα του Άρη, ενώ ο προπονητής των νικητών, Γιάννης Τσαϊρέλης δήλωσε: «Είμαστε πολύ χαρούμενοι για τον έβδομο μας τίτλος και που θα εκπροσωπήσουμε την Ένωση στο πανελλήνιο πρωτάθλημα. Σήμερα ο πρόεδρος μας κ. Ρετζεπέρης έχει γενέθλια και του αφιερώνουμε τον τίτλο.\nΘέλω πολύ να ευχαριστήσω τον συνεργάτη μου Θοδωρή Παπαδημητρίου που δουλεύει καθημερινά με αυτά τα παιδιά. Ήταν ένας δύσκολος τίτλος, καθώς είχαμε την απουσία της βασικής μας διαγώνιας, αλλά τα παιδιά τα έδωσαν όλα και φτάσαμε εδώ. Δεν ήταν καθόλου εύκολο.\nΈπεται συνέχεια και μακάρι να είμαστε στα τελικά του πανελλήνιου πρωταθλήματος, θέλει υπομονή. Συγχαρητήρια και τις άλλες ομάδες για την πρόκριση τους».\nΔιαιτητές: Μπέλλος, Τσιούλα, Καρακούλια\nΆρης (Τσαϊρέλης): Μπάκα, Κωνσταντίνου, Νταντουλα, Παπαδοπούλου, Λιούνη, Βάνη, λ Πετρινόλη, Στίγγα, Σιδοπούλου, λ Γκιάτα.\nΑΣ Ελπίς (Χρυσομαλλίδης): Σουπιώνη, Αρμουτσή, Ράντοβιτς, Αθανασιάδου, Δριντσούδη, Χριστοδούλου, λ Ιασωνίδου, Πυργιώτη, Τάτση, Καλομοίρη, Γούση, λ Θωμαΐδου.\nΠερισσότερα από την κατηγορία: « Έμεινε κορυφή με... 18αρα Στράντζαλη Κυπελλούχος Ιταλίας η Βασιλαντωνάκη »\nΕμφάνιση άρθρων βάσει tag: Νίκος Βυθούλκας


Η απόλυτη κωμωδία "Δεν Ακούω, Δεν Βλέπω, Δεν Μιλάω" στη Ρόδο! - Θέατρο - rhodes.online: η ρόδος είναι online\nΕκδηλώσεις Θέατρο Η απόλυτη κωμωδία “Δεν Ακούω, Δεν Βλέπω, Δεν Μιλάω” στη Ρόδο!\nΞΑΝΑ ΜΑΖΙ το καλοκαίρι 2021 σε περιοδεία σε όλη την Ελλάδα.\nΚάποια στιγμή μπαίνει στην ζωή τους μια κοπέλα γεμάτη δύναμη και αισιοδοξία, ένας άγγελος της αγάπης. Και όλα αλλάζουν ξαφνικά. Την διεκδικούν και οι τρεις αλλά ποιος και με τι τρόπο θα την κερδίσει; Το «Δεν ακούω, δεν βλέπω, δεν μιλάω» εμπνευσμένο από έναν παλιό Ινδικό μύθο για την υπομονή και την μακροθυμία απέναντι στις δυσκολίες της ζωής, είναι μια πολύ ιδιαίτερη και ξεκαρδιστική κωμωδία. Ταυτόχρονα, όμως, είναι ένα έργο για τη συντροφικότητα, την αγάπη, την εκτίμηση, τη φιλία, τον καθημερινό αγώνα και την αισιόδοξη προσέγγιση της ζωής, σε μια εποχή που οι μαύρες σκέψεις πληθαίνουν.\nΣάββατο 26 και Κυριακή 27 Ιουνίου\nΗ προπώληση ξεκινάει την Δευτέρα 14/06\nΠροηγούμενο άρθροΠροάγγελος Νέων Επιτυχιών σε όλα τα επίπεδα οι διακρίσεις από το 3ο ΓΕΛ Ρόδου (Καπνοβιομηχανία)\nΕπόμενο άρθροΟι Υποψηφιότητες στις Αρχαιρεσίες του ΠΣΑΤ


Ερμής στον Αιγόκερω από 5/1\nΗλέκτρα Καλλέργη 03-01-2019\nΟ Ερμής κινούμενος στον Αιγόκερω από τις 5 έως τις 24 Ιανουαρίου βρίσκεται στο ζώδιο που κυβερνά ο Κρόνος. Τα λόγια μας τώρα έχουν άλλη βαρύτητα και μιλάμε με πιο υπεύθυνο τρόπο. Τα θέματα εργασίας μας απασχολούν περισσότερο και δεν αναλαμβάνουμε ευθύνες που δεν μπορούμε να βγάλουμε εις πέρας. Η σκέψη όλων γίνεται πιο στρατηγική και υπάρχει σχεδιασμός στις κινήσεις μας. Επιπροσθέτως, θα δούμε πως όλοι μένουμε πιο πιστοί στις απόψεις μας και για να ενστερνιστούμε μια νέα άποψη απαιτούμε αποδείξεις. Η αρνητική επιρροή του πλανήτη από αυτή την θέση είναι η πολλή σκέψη που μπορεί τελικά να μας κάνει να καθυστερήσουμε κινήσεις και να χαθούν ευκαιρίες αλλά και ότι φαινόμαστε στα μάτια των άλλων εγωιστές και περήφανοι και ότι δεν εκτιμάμε ή δε σεβόμαστε όσα έχουν να μας πουν.\nΗ διέλευση του Ερμή από τον Αιγόκερω ενεργοποιεί τους γεννημένους στον παρορμητικό σταυρό δηλαδή Κριούς, Καρκίνους, Ζυγούς και Αιγόκερους και τους καλεί να πάρουν αποφάσεις. Δίνει ευκαιρίες και ξαφνικές ιδέες σε Ταύρους και Παρθένους και ανάταση σκέψης και ευκολίες σε Σκορπιούς και Ιχθύς. Το ίδιο θετικά επηρεάζει και όσους έχουν ωροσκόπο σε αυτά τα ζώδια και προσωπικούς πλανήτες – Ήλιος, Σελήνη, Ερμή, Αφροδίτη και Άρη. Από τις 5 έως τις 11 Ιανουαρίου η επιρροή του πλανήτη ασκείται στο πρώτο δεκαήμερο των ζωδίων, το δεύτερο δεκαήμερο ενεργοποιείται από 11 έως 17 Ιανουαρίου και από 17 έως 24 Ιανουαρίου την επιρροή του πλανήτη δέχονται οι γεννημένοι στο τρίτο δεκαήμερο των ζωδίων.\nΣτις 8 Ιανουαρίου ο Ερμής σχηματίζει τετράγωνο με τον Άρη.\nΣτις 13 Ιανουαρίου ο Ερμής συναντά τον Κρόνο.\nΣτις 14 Ιανουαρίου ο Ερμής σχηματίζει εξάγωνο με τον Ποσειδώνα.\nΣτις 18 Ιανουαρίου ο Ερμής συναντά τον Πλούτωνα.\nΣτις 23 Ιανουαρίου ο Ερμής σχηματίζει τετράγωνο με τον Ουρανό.\nαπό τον Αιγόκερω και τα ζώδια\nΟ Ερμής στον Αιγόκερω βρίσκεται σε έναν τομέα του ωροσκοπίου σου που αφορά στην καριέρα σου και στην κοινωνική σου θέση. Τώρα λοιπόν έχεις μια κοινωνική υπευθυνότητα, γίνεσαι πιο επιφυλακτικός απέναντι στους άλλους και σε όσα σου λένε. Κρίνεις πιο αντικειμενικά τα πράγματα και ο κοινωνικός περίγυρος παίζει για σένα μεγαλύτερο ρόλο παρά ποτέ, καθώς θέλεις να είσαι αποδεκτός από τους φίλους, την οικογένεια και τους συνεργάτες σου. Η αρνητική έκφανση αυτής της θέσης είναι ότι μπορεί να κρατήσεις τις απόψεις σου για σένα γιατί φοβάσαι την απόρριψη του περίγυρού σου. Παράλληλα, θα επιδιώξεις την επαγγελματική σου άνοδο και θα σου δοθούν τέτοιου είδους ευκαιρίες αυτή την περίοδο, προσοχή όμως μην τις χάσεις λόγω του σκεπτικισμού σου.\nΜάθε πώς θα επηρεάσει ο πλανήτης της επικοινωνίας τις τρέχουσες εξελίξεις. Προμηθεύσου την ASTRACARD στη χαμηλότερη τιμή της αγοράς, σε όλα τα mini markets, περίπτερα και ΕΛΤΑ της χώρας www.astracard.gr\nΟ Ερμής στον Αιγόκερω κινείται μέσα στα πλαίσια του ένατου ηλιακού σου οίκου και από αυτή την θέση θα έχεις την διάθεση να «διδάξεις» και να μεταλαμπαδεύσεις τις γνώσεις που έχεις επί παντός επιστητού. Αν εργάζεσαι σε τομείς όπως η φιλοσοφία, η νομική ή η θρησκεία, θα έχεις αρκετές επαγγελματικές ευκαιρίες. Όπως επίσης αν ασχολείσαι με ταξίδια, τουρισμό, αθλητισμό ή την συγγραφή θα έχεις σημαντικές επιτυχίες. Τα ενδιαφέροντά σου θα διευρυνθούν και μπορεί να επιλέξεις να μάθεις μια καινούρια γλώσσα αυτό τον καιρό. Η διαίσθησή σου σε βοηθάει να αντιληφθείς την κατάσταση ενός συνόλου και μπορεί να ασχοληθείς και με πιο κοινωνικά ζητήματα. Πολύ θετική όμως είναι και η όψη εξαγώνου Ερμή-Ποσειδώνα στις 14/1 που σου χαρίζει δημιουργικότητα.\nΟ κυβερνήτης σου Ερμής περνάει στον Αιγόκερω και στον όγδοο ηλιακό σου οίκο, φέρνοντας μια έντονη μυστικοπάθεια και κτητικότητα. Αναπτύσσεις τώρα μια πιο εσωστρεφή τάση και νοιώθεις πως δεν είναι καιρός για λόγια αλλά για ενδοσκόπηση. Θα ασχοληθείς αρκετά με την συναισθηματική σου κατάσταση και τον τρόπο που βιώνεις αλλά και επικοινωνείς τα συναισθήματά σου. Ως κοινωνικό ζώδιο σου είναι δύσκολο να διαχειριστείς μια τέτοια διάσταση, δεν είσαι ανοιχτός αυτό τον καιρό απέναντι στους άλλους και μπορεί να κρατάς μυστικά. Ωστόσο, εργασίες που αφορούν την υποστήριξη προς τους άλλους, την ψυχολογία, την έρευνα θα έχουν αρκετή θετική επιρροή κατά την διάρκεια αυτής της διέλευσης. Επιπροσθέτως, θέματα οφειλών ή επαφές με δάνεια, τράπεζες, ασφάλειες, θα σε απασχολήσουν πιο έντονα.\nΟ Ερμής από τον Αιγόκερω θα επηρεάσει τον έβδομο ηλιακό σου οίκο και ουσιαστικά τις διαπροσωπικές σου σχέσεις με τους άλλους. Τώρα λοιπόν σε απασχολεί πως θα ελκύσεις τους ανθρώπους που θέλεις στην ζωή σου και για αυτό θα αφιερώσεις παραπάνω χρόνο σε αυτούς και τα θέματά τους αυτή την περίοδο. Θα αποκτήσεις μια πιο διπλωματική στάση και θα μπορείς εύκολα να μπεις στην θέση τους και να τους κατανοήσεις. Αυτή την περίοδο θα είσαι αρκετά κοινωνικός και θα κάνεις νέες γνωριμίες που μπορεί να φέρουν και έναν καινούριο έρωτα. Αν είσαι ήδη σε σχέση θα διαπιστώσεις αν αυτή η σχέση είναι όσα θέλεις ή όχι. Η αρνητική πλευρά αυτής της διέλευσης είναι πως δεν θα μπορείς να είσαι αποτελεσματικός όταν είσαι μόνος. Θέλεις συνεργάτες για να εργαστείς, φίλους για να πάρεις αποφάσεις και τον σύντροφό σου για να απολαύσεις τον ελεύθερο χρόνο σου.\nΟ Ερμής μπαίνει στον έκτο σου ηλιακό οίκο όταν περάσει στο ζώδιο του Αιγόκερω και θα επηρεάσει την καθημερινότητά σου και τις πρακτικές σου εργασίες. Η σκέψη σου γίνεται αναλυτική και λογική. Οργανώνεις τις υποχρεώσεις και τον χρόνο σου καλύτερα και είσαι πιο αποδοτικός. Θα αυξηθούν οι επαγγελματικές υποχρεώσεις και θα υπάρχει μια γενικότερη κινητικότητα στην καθημερινότητά σου. Είναι μία καλή περίοδος για να ασχοληθείς με θέματα υγείας και ευεξίας, καλό θα ήταν να κάνεις έναν γενικό ιατρικό έλεγχο, να βάλεις την άσκηση στην ζωή σου και να προσέξεις ην διατροφή σου. Είναι άλλωστε η πιο εύκολη περίοδος για να αντιμετωπίσεις τέτοια θέματα. Εργασίες που αφορούν το επαγγελματικό κομμάτι, την έρευνα και την οργανωτικότητα ευνοούνται αυτή την περίοδο.\nΟ Ερμής περνάει στο φιλικό προς σένα ζώδιο του Αιγόκερω και στον πέμπτο ηλιακό σου οίκο, τον οίκο της χαράς, της διασκέδασης, της δημιουργίας, του έρωτα και των παιδιών. Η διάθεσή σου γίνεται ιδιαίτερα αισιόδοξη και έχεις αρκετή πνευματική ενέργεια. Κινείσαι με αποφασιστικότητα και δεν χάνεις χρόνο σε ανούσια για σένα πράγματα. Το φλερτ αρχίζει να γίνεται πολύ έντονο και ο έρωτας παίζει σημαντικό ρόλο στην καθημερινότητά σου. Αν μπεις στην διαδικασία να διεκδικήσεις εσύ κάποιον, η επιτυχία σου είναι σίγουρη. Αν ένας απόγονος είναι αυτό που επιθυμείς, είναι μια καλή περίοδος για να μπεις στις διαδικασίες να αποκτήσεις ένα παιδί. Αν έχεις ήδη αποκτήσει, θα έχεις καλύτερη επικοινωνία με τα παιδιά σου και θα ασχοληθείς αρκετά με δικά τους θέματα. Πάντως αυτή την περίοδο έχεις ανάγκη να διασκεδάσεις και για αυτό θα αναζητήσεις την παρέα φίλων.\nΟ Ερμής περνάει στον τέταρτο ηλιακό σου οίκο που είναι ο οίκος της οικογένειας και του σπιτιού. Θέματα λοιπόν που αφορούν κάποιο μέλος της οικογενείας σου θα έρθουν στο προσκήνιο και θα απορροφήσουν αρκετή από την ενέργειά σου. Είναι μια καλή περίοδος για να κάνεις αλλαγές στον τόπο κατοικία σου. Κατά την διάρκεια αυτής της διέλευσης θα αναζητάς οτιδήποτε σου είναι οικείο, θα προτιμάς να μένεις σπίτι σου από το να βγεις και θέλεις την παρέα των οικείων σου ανθρώπων από το να κάνεις καινούριες γνωριμίες. Η σύνοδος με τον Πλούτωνα στις 18/1 φέρνει αλλαγές στους παραπάνω τομείς που ίσως να μην έχεις υπολογίσει, ίσως κάποια αποκάλυψη. Το τετράγωνο με τον Ουρανό στις 23/1 φέρνει δυσκολίες στις προσωπικές σου σχέσεις που ίσως έπρεπε να έχεις λύσει εδώ και καιρό.\nΟ Ερμής περνάει σε μια θέση που σου ταιριάζει στον Αιγόκερω και τον τρίτο σου ηλιακό οίκο. Αυτό σημαίνει πως η επικοινωνία σου είναι στα καλύτερά της και αυτό θα πρέπει να το εκμεταλλευτείς σε κάθε επίπεδο, επαγγελματικό και ερωτικό. Επίσης, δεν είναι απίθανο να κάνεις κάποια ταξίδια ή πολλές μετακινήσεις για επαγγελματικούς λόγους και αυτή την περίοδο θα μάθεις πολλά πράγματα. Είτε μαθαίνεις πληροφορίες για τους ανθρώπους γύρω σου είτε θα μπεις σε κάποια εκπαιδευτική διαδικασία. Η διαίσθηση που έχεις λόγω της φύσης του ζωδίου σου σε συνδυασμό με την ευστροφία και την λογική σκέψη που σου χαρίζει ο Ερμής από τον Αιγόκερω σου κάνει ανίκητο, ειδικότερα αν ασχολείσαι με τις πωλήσεις και την πειθώ. Τώρα λοιπόν διεκδικείς όσα επιθυμείς και έχεις και τον κατάλληλο τρόπο για να τα κατακτήσεις.\nΟ Ερμής εγκαταλείπει το ζώδιό σου και περνά στον Αιγόκερω, στον δεύτερο ηλιακό σου οίκο. Αποκτάς λοιπόν μια πιο πρακτική αντιμετώπιση στα πράγματα και είσαι αρκετά πιο συγκρατημένος, πιο συγκεντρωμένος και πατάς τα πόδια σου στην γη. Θέματα που αφορούν την περιουσία σου και τα οικονομικά σου θα έρθουν στο προσκήνιο. Αυτή την περίοδο δεν παίρνεις ρίσκα γύρω από αυτά τα θέματα αλλά αντίθετα κάνεις λογικούς υπολογισμούς και εξετάζεις κάθε παράμετρο πριν κάνεις κάποια αγορά ή επένδυση. Έχεις την ανάγκη να κάνεις πράξη κάθε σου ιδέα και αν διαπιστώσεις πως κάτι δεν μπορεί να γίνει απτό, τότε το εγκαταλείπεις. Η αρνητική έκφανση αυτής της διέλευσης είναι πως δύσκολα αλλάζεις γνώμη και φαίνεσαι «ξεροκέφαλος» στους ανθρώπους γύρω σου. Αυτό μπορεί να φέρει κάποια ένταση στις καθημερινές σου επικοινωνίες.\nΟ Ερμής περνάει στο ζώδιο σου και σου χαρίζει απλόχερα τα δώρα του, η επικοινωνία σου αποκτά ειλικρίνεια, αμεσότητα και γοητεία. Αυτό μαγεύει τους συνομιλητές σου και σε κάνει ικανό να πάρεις αυτό που θέλεις από αυτούς. Η σκέψη σου είναι γρήγορη και είναι μια πολύ καλή περίοδος για να δείξεις τις ιδέες σου στην εργασία σου ή αν αλλάξεις περιβάλλον θα μπορέσεις να προσαρμοστείς τραγικά εύκολα. Θα διαπιστώσεις πως οι ιδέες θα έχουν την αποδοχή που θέλεις και μάλιστα θα είναι και αρκετά καινοτόμες. Με ό,τι και αν καταπιαστείς θα το κάνεις με πολύ μεγάλο ενθουσιασμό. Η κοινωνική σου ζωή είναι στα καλύτερά της και θα είσαι το κέντρο της παρέας. Η σύνοδος του Ερμή με τον Πλούτωνα στις 18/1 όμως προειδοποιείς για έμμονες ιδέες και στις 23/1 το τετράγωνο με τον Ουρανό από την άλλη φέρνει κάποιο οικογενειακό ζήτημα στο τραπέζι που απαιτεί λύση.\nΟ Ερμής περνάει στο προηγούμενο ζώδιο από το δικό σου και τον δωδέκατο ηλιακό σου οίκο. Αυτή την περίοδο λοιπόν θα ασχοληθείς με τον εαυτό σου και την ψυχολογία σου. Είναι μια καλή ευκαιρία για να ξεκινήσεις ενός είδους ψυχανάλυσης και ανασκόπησης τον όσων έχουν γίνει το τελευταίο χρονικό διάστημα. Η φαντασία σου και η διαίσθησή σου παίζουν μεγάλο ρόλο αυτό τον καιρό, όμως λειτουργείς με το ένστικτο παρά με τη λογική. Θα σου απασχολήσουν πράγματα που δεν έχουν να κάνουν με την υλιστική υπόσταση αλλά με τις έννοιες των ιδεών όπως τέχνη, φιλοσοφία, θρησκεία και άλλα. Ταυτόχρονα όμως είναι μια περίοδος με μυστικά και θα πρέπει να προσέξεις καθώς κάποιοι μπορεί να μιλάνε πίσω από την πλάτη σου. Από τις 24/1 μαθαίνεις την αλήθεια.\nΟ Ερμής περνάει στο φιλικό ζώδιο προς σένα τον Αιγόκερω και στον ενδέκατο ηλιακό σου οίκο, που αφορά στην τεχνολογία, την καινοτομία και την κοινωνική σου διάσταση ως μέλος μια κοινωνικής ομάδας. Τώρα λοιπόν δεν πιέζεις τους άλλους και σέβεσαι τις απόψεις τους ακόμα και αν είναι διαφορετικές από τις δικές σου. Στα εργασιακά σου θέματα θα έχεις κάποια εύνοια αφού ό,τι κάνεις θα βοηθάει τους συναδέλφους και αυτό θα το εκτιμούν, ενώ επαγγέλματα που αφορούν στις τεχνολογίες, λογιστική, μαθηματικά και γενικότερα αντικείμενα που αφορούν τον άνθρωπο και τον ψυχισμό τους, ευνοούνται αυτή την περίοδο. Είσαι λοιπόν σε μια περίοδο εξωστρέφειας και ταυτόχρονα γίνεσαι ιδιαίτερα αντικειμενικός και με την δυνατότητα που σου δίνει ο Ερμής από αυτή την θέση να αποστασιοποιείσαι από ένα πρόβλημα και να βλέπεις την μεγαλύτερη εικόνα, μπορείς να αντιμετωπίσεις οποιαδήποτε δυσκολία. Μάθε πώς θα επηρεάσει ο πλανήτης της επικοινωνίας τις τρέχουσες εξελίξεις. Προμηθεύσου την ASTRACARD στη χαμηλότερη τιμή της αγοράς, σε όλα τα mini markets, περίπτερα και ΕΛΤΑ της χώρας www.astracard.gr


Πικραμμένος: Αποστολή μας η θωράκιση του κύρους των θεσμών | LiFO\n22.7.2019 | 19:45\nΈμφαση στην θωράκιση του κύρους των θεσμών, που είναι «ο πραγματικός πλούτος της κοινωνίας», έδωσε ο αντιπρόεδρος της κυβέρνησης Παναγιώτης Πικραμένος.\nΤόνισε, επίσης, ότι για τη κυβέρνηση της ΝΔ ο στόχος αυτός είναι προτεραιότητα.\nΠαράλληλα, επεσήμανε ότι τα τελευταία χρόνια το κύρος τους έχει πληγεί, αυξάνοντας την έλλειψη εμπιστοσύνης των πολιτών, ενώ δήλωσε υπερήφανος από τις εξαγγελίες του πρωθυπουργού, Κυριάκου Μητσοτάκη.\n«Η προσωπική μου διαδρομή, επιβάλλει να επισημάνω πόσο σημαντικό είναι για μια κοινωνία, και για ένα κράτος, η ορθή και αντικειμενική λειτουργία των θεσμών. Η ανεξαρτησία της Δικαιοσύνης, το κράτος δικαίου, η προστασία των δικαιωμάτων.\nΕίναι αρχές που διέπουν μια σύγχρονη και φιλελεύθερη δημοκρατία και υπηρετούν ταυτόχρονα τον πυρήνα των δικαιωμάτων του ανθρώπου-πολίτη», τόνισε χαρακτηριστικά ξεκινώντας την ομιλία του ο κ. Πικραμένος και πρόσθεσε:\n«Η Ελλάδα», συνέχισε ο κ. Πικραμένος, «δεν στερείται των θεσμών ενός σύγχρονου και δημοκρατικού κράτους. Διαθέτει σύστημα διακριτών θεσμών νομοθετικής, εκτελεστικής και δικαστικής εξουσίας, ενισχυμένο πλέγμα από ανεξάρτητες αρχές και θωράκιση των δικαιωμάτων από κινδύνους επιβουλής τους.\nΗ θέση της Ελλάδας στην Ευρωπαϊκή οικογένεια συνιστά αυξημένη εγγύηση θεσμικής σταθερότητας και δημοκρατίας. Οφείλουμε ωστόσο να αναγνωρίσουμε ότι κατά τα τελευταία έτη το κύρος των θεσμών επλήγη, και ότι αυξήθηκε η έλλειψη εμπιστοσύνης των πολιτών προς αυτούς».\nΤέλος, αναφέρθηκε στην ιδρυτική διακήρυξη της Νέας Δημοκρατίας, επισημαίνοντας ότι ο Κωνσταντίνος Καραμανλής έλεγε ότι «αν δεν ελειτούργησε ομαλά η δημοκρατία στην Ελλάδα, αυτό οφείλεται στο γεγονός ότι έλειψαν ή δεν μπόρεσαν να δημιουργηθούν οι όροι της υπάρξεώς της. Οι όροι δε αυτοί είναι: το ήπιο πολιτικό κλίμα, τα ήμερα πολιτικά ήθη και θεσμοί που να προσαρμόζονται στις ιδιαίτερες συνθήκες του τόπου μας».


Καλώς μας ήρθες Άνοιξη/Δραστηριότητες με πεταλούδες – Παιχνίδι και Δημιουργία – Ευδοξία Μοσχίδου\nHome4 ΕποχέςΚαλώς μας ήρθες Άνοιξη/Δραστηριότητες με πεταλούδες\n4 Εποχές Εκτυπώσιμα Χειροτεχνίες\nOn3 Απριλίου, 2019\nΗ σημερινή ανάρτηση είναι συνέχεια της προηγούμενης και θα ακολουθήσουν άλλες δύο, για να ολοκληρωθεί το θέμα της Άνοιξης (προς το παρόν τουλάχιστον).\nΆνοιξη σημαίνει ανθισμένα λουλούδια, σημαίνει ζουζούνια παντού, σημαίνει πεταλούδες.\nΚαθημερινά στον κήπο μας βλέπουμε πολλές πεταλούδες και λόγω του αγαπημένου μας πια βιβλίου, Μια κάμπια πολύ πεινασμένη, είπαμε να κάνουμε μερικά ακόμα πραγματάκια γι’ αυτό το έντομο, που για να φτάσει στην μορφή της ενήλικης πεταλούδας, περνάει από μια διαδικασία που αξίζει να μελετήσουμε.\nΓι αυτό τον λόγο έφτιαξα ένα εκτυπώσιμο με τον κύκλο ζωής της πεταλούδας και την βάση για μια αντίστοιχη κατασκευή όπως φαίνεται παρακάτω.\nΔιαλέξτε αν θέλετε την έγχρωμη ή την ασπρόμαυρη εκδοχή, μελετήστε την με τα παιδιά μιλήστε για τον κύκλο που κάνει η πεταλούδα, μέχρι να φτάσει στην τελική της μορφή, διαβάστε βιβλία, δείτε φωτογραφίες στο διαδίκτυο και στην συνέχεια ζητήστε από τα παιδιά να κόψουν και να βάλουν τις εικόνες στην σωστή σειρά.\nΓια την κατασκευή χρησιμοποιήσαμε πιάτο μιας χρήσης. Για το στάδιο που βρίσκεται στο αυγό κολλήσαμε ένα ρεβίθι, για την φάση της κάμπιας ένα μακαρόνι βίδα, για την χρυσαλλίδα λίγο κίτρινο γκοφρέ και για την πεταλούδα ένα μακαρόνι φιογκάκι.\nΚατεβάστε το αρχείο με τον κύκλο ζωής της πεταλούδας εδώ\nΚαι μιας και είμαστε στα εκτυπώσιμα, θα συνεχίσω με τα φύλλα εργασίας που έφτιαξα, τα οποία\nπεριλαμβάνουν μια ποικιλία από ασκήσεις.\nΤις οδηγίες για τις ασκήσεις θα τις βρείτε στην προτελευταία σελίδα του αρχείου. Στον Νικόλα αρέσουν ιδιαίτερα τέτοιου είδους εργασίες και αυτός είναι και ο λόγος που τα φτιάχνω. Αν πιστεύετε ότι θα αρέσουν και στα δικά σας παιδάκια ή στους μικρούς μαθητές σας δεν έχετε παρά να τις εκτυπώσετε και να τις χρησιμοποιήσετε.\nΚατεβάστε τα φύλλα εργασίας με τις πεταλούδες εδώ\nΚαι για να κλείσω με τα εκτυπώσιμα, ένα παιχνίδι με αριθμούς και πεταλούδες επιβάλλεται, τι λέτε και εσείς;;\nΤοποθετώ μέσα στο βάζο τόσες πεταλούδες, όσες μου λέει κάθε φορά ο αριθμός.\nΤο βάζο και οι πεταλούδες, βγαίνουν και σε ασπρόμαυρη εκδοχή, για να τα χρωματίσουν τα παιδάκια σας και να είναι το παιχνίδι όπως τους αρέσει. Για ιδέες σχετικά με το πως να παίξετε το παιχνίδι διαβάστε την ανάρτηση Ποιος θέλει να φάει αυγά? (Εκτυπώσιμο παιχνίδι με αριθμούς), η φιλοσοφία τους είναι πάνω κάτω ίδια.\nΚατεβάστε το παιχνίδι αριθμών με πεταλούδες εδώ\nΣτην συνέχεια φτιάξαμε μια μικρή κάμπια, πάνω σε ένα φύλλο. Έκοψα εγώ το φύλλο και έπειτα ο Νικόλας το ψαλίδισε γύρω γύρω. Κόλλησε τα πομ πομ το ένα δίπλα στο άλλο, για να δημιουργηθεί η κάμπια και τέλος τοποθέτησε τα μάτια.\nΓια να κλείσουμε, κάναμε μια πεταλούδα από ρολό και τυπώματα από παλάμες για φτερά.\nΈβαψε ο Νικόλας το ρολό με το χρώμα που ήθελε, σχεδιάσαμε τις παλάμες του, τις έκοψε, τις διακόσμησε όπως ήθελε και τις κόλλησε. Τοποθέτησε τα μάτια και τις κεραίες και έβαλε στην πεταλούδα του ένα μεγάλο χαμόγελο.\nΑυτές ήταν μερικές ακόμα ανοιξιάτικες ιδέες, με πεταλούδες αυτή τη φορά.\nΕλπίζω να σας άρεσαν και να τις βρήκατε χρήσιμες.\nΕσείς κάνατε ανοιξιάτικες χειροτεχνίες με τα παιδάκια σας;\nΚάντε 👍 στην σελίδα Παιχνίδι και Δημιουργία στο Facebook.\nΚαι ακολουθήστε με σε Instagram και Pinterest\nΆνοιξη εκτυπώσιμα κατασκευές πεταλούδες φύλλα εργασίας χειροτεχνίες\nΣτην σημερινή ανάρτηση θα σας δείξω όλες τις υπόλοιπες δραστηριότητες του Blogmas 2019 που έμειναν, μιλάμε δηλαδή για τις ημέρες 14 έως 24 και τις 11 δραστηριότητες που το ολοκληρώνουν. Blogmas day 14 Στην 14η μέρα του Blogmas γράφουμε...


ΕΥΔΑΠ-ΥΔΡΑΓΩΓΕΙΑ ΜΕΤΑΦΟΡΑΣ ΝΕΡΟΥ\nΑρχική σελίδα: Η ΕΤΑΙΡΕΙΑ / ΥΔΡΕΥΣΗ / ΥΔΡΑΓΩΓΕΙΑ ΜΕΤΑΦΟΡΑΣ ΝΕΡΟΥ\nΗ μεταφορά του ακατέργαστου νερού από τις πηγές του (ταμιευτήρες, γεωτρήσεις) στις Μονάδες Επεξεργασίας Νερού (ΜΕΝ) της ΕΥΔΑΠ γίνεται μέσω ενός εκτενούς συστήματος εξωτερικών υδραγωγείων συνολικού μήκους 495 χλμ.\nΤα υδραγωγεία αυτά διακρίνονται σε:\nΚύρια (Μόρνου, Υλίκης) συνολικού μήκους 310 χλμ.\nΕνωτικά (Μόρνου - Υλίκης, Μαραθώνα - Γαλατσίου, Διστόμου) συνολικού μήκους 105 χλμ.\nΒοηθητικά, συνολικού μήκους 80 χλμ.\nΤα υδραγωγεία του Μόρνου και της Υλίκης επικοινωνούν μεταξύ τους μέσω των ενωτικών υδραγωγείων. Η ύπαρξη των ενωτικών υδραγωγείων επιτρέπει τον έλεγχο, τη συντήρηση και την επισκευή των 2 υδραγωγείων, με τη δυνατότητα παύσης της λειτουργίας του ενός από τα δύο. Επιπλέον, παρέχουν τη δυνατότητα εναλλακτικών τρόπων εκμετάλλευσης των πηγών υδροληψίας, ανάλογα με τις υδρολογικές συνθήκες και τις ανάγκες της κατανάλωσης.\nΤέλος, παρά τη μεγάλη απόσταση των κυρίων υδροδοτών (Μόρνου, Υλίκης) από την Αττική, η μεγαλύτερη ποσότητα του νερού μεταφέρεται μέσω των υδραγωγείων με τη δύναμη της βαρύτητας χωρίς την οικονομική, αλλά και την περιβαλλοντική επιβάρυνση ενεργοβόρων αντλήσεων, που μόνο σε περιπτώσεις έκτακτης ανάγκης ενεργοποιούνται, π.χ. άντληση από την Υλίκη από τα τέλη του 2007 έως τα μέσα περίπου του 2009.\nΤο υδραγωγείο Μόρνου έχει μήκος 188 χλμ., λειτουργεί με βαρύτητα και μεταφέρει το νερό από τον ταμιευτήρα Μόρνου στις 3 Μονάδες Επεξεργασίας Νερού Γαλατσίου, Αχαρνών και Ασπροπύργου. Αποτελείται από:\n15 σήραγγες συνολικού μήκους 71 χλμ.\n12 σίφωνες συνολικού μήκους 7 χλμ.\n15 διώρυγες συνολικού μήκους 110 χλμ.\nΗ μέγιστη παροχή του υδραγωγείου από τον Μόρνο μέχρι τη Θήβα είναι 23 κ.μ. νερού ανά δευτερόλεπτο. Κατά μήκος του υδραγωγείου λειτουργούν εγκαταστάσεις τηλεελέγχου - τηλεχειρισμού και σύστημα δυναμικής ρύθμισης, που εγγυώνται την ασφαλή λειτουργία του υδραγωγείου. Ο υδαταγωγός Μόρνου, εκτός της Αττικής, υδρεύει 18 δήμους και κοινότητες των νομών Φωκίδος, Βοιωτίας και Αττικής, που βρίσκονται κατά μήκος του.\nΤο υδραγωγείο Υλίκης μεταφέρει το νερό από τον ταμιευτήρα της Υλίκης στον ταμιευτήρα του Μαραθώνα και ενδιάμεσα υδροδοτεί τη Μονάδα Επεξεργασίας Νερού Πολυδενδρίου. Έχει συνολικό μήκος 67 χλμ. και λειτουργεί με άντληση. Αποτελείται από:\nΔιώρυγες συνολικού μήκους 23,7 χλμ.\nΣίφωνες συνολικού μήκους 11,3 χλμ.\nΣήραγγες συνολικού μήκους 12,3 χλμ.\nΚλειστούς αγωγούς συνολικού μήκους 19,4 χλμ.\nΕνωτικό υδραγωγείο Μόρνου - Υλίκης\nΔιασυνδέει το υδραγωγείο Μόρνου με το υδραγωγείο Υλίκης, συνολικού μήκους 17,9 χλμ.\nΕνωτικό υδραγωγείο Μαραθώνος - Γαλατσίου\nΜεταφέρει το νερό του Ταμιευτήρα Μαραθώνα στη Μονάδα Επεξεργασίας Νερού (ΜΕΝ) στο Γαλάτσι και έχει συνολικό μήκος 21,5 χλμ.\nΕνωτικό υδραγωγείο Διστόμου\nΤο υδραγωγείο Διστόμου μεταφέρει το νερό από τις γεωτρήσεις Βασιλικών - Παρορίου και από το ρέμα Μαυρονερίου στο υδραγωγείο Μόρνου. Έχει συνολικό μήκος 19 χλμ.


Το Δίκαιο στη Μάνη κατά την Τουρκοκρατία. - ΟΜΟΡΦΗ ΜΑΝΗ\nPosted on Νοέμβριος 19, 2015 Μάιος 17, 2016 Author Όμορφη Μάνη\tComment(0)\nΘα πρέπει απ’ την αρχή να ξεκαθαρίσομε ότι όταν μιλάμε για «τουρκοκρατία» εννοούμε Τουρκοκρατία στην υπόλοιπη Ελλάδα. Στην Μάνη «Τουρκοκρατία» δεν υπήρξε ποτέ. Μέχρι το 1770 οι Μανιάτες ως μοναδική υποχρέωση απέναντι στους Οθωμανούς κατακτητές είχαν την πληρωμή φόρου από 4000.- πιάστρα τον οποίο είναι αμφίβολο αν πλήρωσαν ποτέ ( Μάουερ: Ο Ελληνικός Λαός σελ.71-72). Η Μάνη δεν είχε ποτέ τουρκικές αρχές ή τούρκους κατοίκους. Διέθετε πλήρη αυτονομία υπό την κυριαρχία του κατά καιρούς Καπητάμπασα πληρώνοντας ετήσιο φόρο, τον οποίο σπάνια έδινε, από 4000.- γρόσια (γρόσι και πιάστρο είναι το ίδιο νόμισμα) στην αρχή και 15000.- αργότερα (Σπ. Τρικούπη: Ιστορία της Ελληνικής Επανάστασης, έκδοση: Νέα Σύνορα, τομ. Α΄σελ. 69). Οι Μανιάτες εξέλεγαν μόνοι τους τον αρχικαπετάνιο τους , μετά όμως την αποτυχημένη εξέγερση τους, που είχε παρακινήσει η Μεγάλη Αικατερίνη της Ρωσίας στα 1669-1670, τα πράγματα κάπως άλλαξαν. Ο φόρος προς τους Τούρκους αυξήθηκε σε 15000.- πιάστρα και ο αρχικαπιτάνιος τους έπρεπε να είναι ισόβιος, να διορίζεται από τον Σουλτάνο, ανάμεσα βέβαια από τους Μανιάτες, και να παίρνει τον τίτλο του ηγεμόνα ( Μπέη ). Ωστόσο ο διορισμός αυτός στην πράξη δεν ήταν παρά επικύρωση του αρχηγού που είχαν μοναχοί τους εκλέξει οι Μανιάτες, γιατί αυτοί δεν εννοούσαν να υπακούσουν σε κανένα άλλο ( Μάουερ, ό.αν. σελ.73 ).\nΔΙΟΙΚΗΤΙΚΗ ΔΙΑΙΡΕΣΗ ΤΗΣ ΜΑΝΗΣ:\nΚάθε πόλη, κωμόπολη ή χωριό είχε έναν αρχηγό που τον αποκαλούσαν «καπετάνιο» ή «καπετάνο», ο οποίος εκλεγόταν από το λαό. Σε μερικά μέρη της Μάνης πολλά χωριά μαζί έβγαζαν με εκλογές έναν κοινό καπετάνιο. Οι καπεταναίοι είχαν στα χέρια τους την πολιτική και στρατιωτική εξουσία και εισέπρατταν τους φόρους.\nΣτην αρχή κάθε καπετάνιος ήταν ανεξάρτητος από τους άλλους. Σιγά – σιγά, όμως, περιφέρειες ( καπιτανίες) περισσοτέρων καπετάνιων συνενώθηκαν και απετέλεσαν τις μεγάλες καπιτανίες των οποίων προϊστατο ένας ανώτερος καπετάνιος στον οποίο οι υποδεέστεροι καπετάνιοι όφειλαν υπακοή. Στον ανώτερο αυτό καπετάνιο δινόταν ο τίτλος « Μπας Καπιτάνος» στην αρχή και « Μπας-μπογούς» μετά το 1770, όταν η αναγόρευση αυτή γινόταν από τον Καπητάμπασα αλλά η κοινή ονομασία ήταν «Μανιάτμπεης»( Σ.Τρικούπης, ό.αν.).\nΓια τον αριθμό των μεγάλων καπιτανιών δεν υπάρχουν ούτε και σήμερα ακριβείς πληροφορίες. Ο Γάλλος περιηγητής Σαιν Σωβέρ ( παραπομπές σε Μάουερ ό.αν.) αναφέρει ότι η Μάνη χωριζόταν σε τέσσερις καπιτανίες: της Ζαρνάτας, του Ζυγού, του Σκουταρίου και των Κακαβουλίων(Μέσα Μάνη). Κατά τον Σωβέρ η καπιτανία της Ζαρνάτας περιελάμβανε 14 χωριά και του Ζυγού 10. Κατά τον ίδιο περιηγητή στην καπιτανία « Κακαβούλια» δεν υπήρχαν χωριά αλλά μεμονωμένα σπίτια. Τούτο είναι προφανώς ανακριβές αφού η Μέσα Μάνη ήταν τότε η πιο πυκνοκατοικημένη περιοχή. Κατά τον Άγγλο περιηγητή Ληκ ( παραπομπές σε Μάουερ και Γκάιμπ ό.αν) οι μεγάλες καπιτανίες ήταν 7 και τις αναφέρει με τα ονόματα των καπετάνιων τους: του Γρ. Καπετανάκη, Π. Τρουπάκη, Κ. Χριστέα, Κ.Νικηφοράκη, Γρ. Κυβελάκη, Α.Βενετσανάκη και Γρ. Γρηγοράκη.\nΟ λαϊκός ποιητής Νικήτας Νιφάκης ή Νιφάκος ( 1748- 1818 ) στο ποίημα του με τον τίτλο « Ιστορία της Μάνης όλης – ηθών, χωριών και ιντράδων αυτής δια στίχων πολιτικών» ( Μάουερ : Ο Ελληνικός Λαός, σελ.136 ), χωρίζει τη Μάνη σε τρεις περιφέρειες: την Κάτω Μάνη, την Έξω Μάνη και την Μέσα Μάνη. Χοντρικά σημειώνω ότι κατά τον Νιφάκο Κάτω Μάνη είναι η σημερινή επαρχία Γυθείου, Έξω Μάνη η σημερινή Μεσηνιακή Μάνη και Μέσα Μάνη αυτή που και σήμερα ονομάζεται έτσι.\nΑΠΟΝΟΜΗ ΤΗΣ ΔΙΚΑΙΟΣΥΝΗΣ:\nΣτο θέμα της απονομής της δικαιοσύνης το τουρκικό κράτος δεν αναμίχθηκε ποτέ και σε τίποτε στη Μάνη. Εδώ τα ζητήματα αυτά εθεωρούντο απλές οικογενειακές υποθέσεις. Στις περιπτώσεις δε που οι διαφορές δεν λύνονταν με τα όπλα, σχηματιζόταν από τις δύο πλευρές ένα οικογενειακό συμβούλιο για να συμφιλιώσει τους αντιμαχόμενους ή να καταδικάσει τον φταίχτη. Οι οικογενειακοί πόλεμοι μπορούσαν σε εξαιρετικές περιπτώσεις να τελειώσουν συμβιβαστικά άν τα μέρη συμφωνούσαν να υποβάλουν την υπόθεση στην κρίση αμερόληπτων διαιτητικών δικαστών. Στους δικαστές εγχειριζόταν συνήθως από πριν ένα χαρτί με τις υπογραφές και των δύο μερών ώστε να μπορούν ελεύθερα να γράψουν σ΄ αυτό την απόφαση τους. Οι δικαστές φρόντιζαν συνήθως να συνοδεύουν την απόφαση με ποινική ρήτρα σύμφωνα με την οποία αν το ένα απ’ τα δύο μέρη δεν ακολουθούσε την διαιτητική απόφαση ήταν υποχρεωμένο με εντολή της άλλης πλευράς να διαπράξει έναν ή περισσότερους φόνους ( Γκάιμπ : Παρουσίαση της κατάστασης του Δικαίου στην Ελλάδα στη διάρκεια της Τουρκοκρατίας… .σελ.124) Ένα τέτοιο έγγραφο παραθέτει ο Μάουερ ( ό.αν. σελ. 361), το οποίο έχει ως εξής: « Εμείς που υπογράφουμε υποσχόμαστε και εγγυόμαστε και δίνουμε και στους άλλους συγγενείς μας, στους συμπολίτες μας και στους χωρικούς, την απόλυτη και αμετάκλητη πληρεξουσιότητα να κάνουν ότι μπορούν και νομίζουν καλό για την ησυχία, την ομόνοια και την ειρήνη. Και όποιος από μας που υπογράψαμε προκαλέσει τώρα ή αργότερα την παραμικρότερη φασαρία ή φέρει καμία αντίρρηση, θα έχει εναντίον του όλους τους συμπολίτες, τους συγγενείς και τους χωρικούς, και θα χρωστάμε να τους δώσουμε 5000.- πιάστρα και δύο φόνους. 1828, Οκτωβρίου 29 Τζίμοβα. Γεώργιος Μαυρομιχάλης επικυρώνει, Νικόλαος Μαυρομιχάλης υπόσχεται, Ηλίας Μαυρομιχάλης υπόσχεται, Γεώργιος Κ. Μαυρομιχάλης βεβαιώνει». Το έγγραφο αυτό συντάχτηκε μετά το 1821, είναι όμως βέβαιο ότι ο σχετικός θεσμός υπήρχε από πολύ παλιά. Το εθιμικό τούτο δίκαιο απονομής της δικαιοσύνης δεν εφαρμοζόταν μόνο στις αστικές αλλά και στις ποινικές υποθέσεις. Οι Μανιάτες δεν ανέχτηκαν ποτέ τον καδή ( τούρκος δικαστής), ο οποίος σε όλες τις άλλες περιοχές της Ελλάδας ήταν αρμόδιος για τις ποινικές υποθέσεις. Το καθεστώς αυτό διατηρήθηκε και μετά την απελευθέρωση. Ο Μάουερ,( ό.αν. σελ. 73) αναφέρει ότι την εποχή που μετείχε της αντιβασιλείας του Όθωνα (1834) παρουσιάστηκε περίπτωση κατά την οποία το οικογενειακό συμβούλιο καταδίκασε κάποιον σε θάνατο και η απόφαση του εκτελέστηκε. Ακόμη το 1831 ο τότε Υπουργός Δικαιοσύνης Βιάρος Καποδίστριας, αδερφός του Κυβερνήτη, με εγκύκλιο του της 15-1-1831, εξουσιοδοτεί τα μανιάτικα δικαστήρια να ακολουθούν στις αποφάσεις τους αποκλειστικά και μόνο τα έθιμα τους (Γκάιμπ :ό.αν. σελ.125)\nΤο βυζαντινορωμαϊκό δίκαιο κατά τον Γκάιμπ θα πρέπει να μην ίσχυσε ποτέ στη Μάνη ακόμη ούτε την εποχή της βυζαντινής κυριαρχίας και φυσικά, πολύ περισσότερο, ούτε αργότερα. Κατά τη γνώμη μου η μη εφαρμογή του βυζαντινορωμαϊκού δικαίου οφείλεται στο γεγονός ότι οι Μανιάτες θεωρούσαν πάντοτε του εαυτούς Έλληνες και ποτέ Ρωμαίους, η παραδοχή όμως αυτή από τους Βυζαντινούς εθεωρείτο έγκλημα και συνεπαγόταν την ποινή του θανάτου. Οι Μανιάτες θεωρούσαν τους εαυτούς τους απογόνους των αρχαίων Σπαρτιατών και των Ελευθερολακώνων ( απελεύθερων ). Στην πεποίθηση τους αυτή σχετικά με την καταγωγή τους οφείλεται και η μεγάλη καθυστέρηση του εκχριστιανισμού τους. Είναι ενδεικτικό το αναφερόμενο από τον Βυζαντινό Αυτοκράτορα Κων/νο Πορφυρογέννητο «…..και μέχρι του νυν παρά των εντοπίων Έλληνες προσαγορεύονται, δια το εν τοις προπαλαιοίς χρόνοις ειδωλολάτρας είναι….». Δηλαδή όταν όλοι οι άλλοι Έλληνες προσαγορεύονταν Ρωμαίοι μόνο οι Μανιάτες προσαγορεύονταν Έλληνες.\nΟι Μανιάτες διακρίνονταν σε « Μπουλουξήδες» ή «Νικλιάνους» και « Φαμέγιους» ή « Αχαμνόμερους». Οι πρώτοι εθεωρείτο ότι κατάγονται από τους αρχαίους Σπαρτιάτες και ήταν οι ηγεμόνες, οι αφέντες που έμεναν σε πύργους. Στην τάξη αυτή ανήκουν και οι κληρικοί. Οι «Φαμέγιοι» κατάγονταν από τους Ελευθερολάκωνες ( είλωτες-περίοικοι) και έμεναν σε χαμόσπιτα και καλύβες. Υποστηρίζεται πάντως, βασίμως κατά την γνώμη μου, ότι το « Νικλιάνοι» είναι όνομα οικογένειας και όχι κοινωνικής τάξης ( Αν. Κατσιλιέρης: Ιστορία της Μάνης, σελ. 219 ).\nΟ πατέρας πάντρευε το κορίτσι χωρίς ποτέ να πάρει τη γνώμη του. Αν ο γαμπρός ήταν ευκατάστατος οριζόταν η μέρα του γάμου και γινόταν η στέψη. Αν ο γαμπρός δεν είχε τα μέσα τότε ή χάλαγε το συνοικέσιο ή γινόταν μεν ο γάμος αλλά ο πατέρας κρατούσε κοντά του την κόρη του, έως ότου φτιάξει ο γαμπρός το δικό του σπίτι και γίνει άξιος να την ζήσει. Αν όμως το πράγμα τραβούσε πολύ, τότε ο πατέρας διάλυε το γάμο με το έτσι θέλω και πάντρευε την κόρη του με άλλον. Μέχρι τον γάμο υπήρχε περίπτωση να μην έχει δει ποτέ η νύφη τον γαμπρό. Είναι χαρακτηριστικός ο στίχος του μοιρολογιού « όντας μ’ αρρεβωνιάσασι ερώτησα τη μάνα μου αμποίος είναι ο άντρας μου …….». Ο γαμπρός για να μπορέσει να δει την μέλλουσα γυναίκα του έπρεπε να δώσει στον πατέρα της συμβολικό δώρο από ένα μικρό ποσό και τρία – τέσσερα κατσίκια ( Μάουερ, ό.αν. σελ. 130).\nΗ γυναίκα κατά κανόνα δεν έδινε προίκα. Τούτο ήταν σύμφωνο με το αρχαίο σπαρτιατικό δίκαιο. Όπως αναφέρει ο Πλούταρχος ( Αποφθέγματα Λακωνικά : 227), ο Λυκούργος « τας κόρας ενομοθέτησεν απροίκους εκδίδοσθαι». Αντιθέτως το βυζαντινορωμαϊκό δίκαιο που ίσχυε στην λοιπή Ελλάδα ρητά πρόβλεπε την προίκα ( Αρμενόπουλος : Εξάβιβλος, βιβλίο τέταρτο). Προίκα συνήθως έδινε ο άντρας, αν όμως δεν μπορούσε ν΄ ανταποκριθεί στις οικονομικές απαιτήσεις του πεθερού του ώστε να του παραδοθεί η νύφη ( δηλαδή να δώσει την συμφωνημένη προίκα ) ήταν υποχρεωμένος να του παρέχει για μεγαλύτερο ή μικρότερο χρονικό διάστημα τις υπηρεσίες του ή και να διαπράξει με εντολή του έναν ορισμένο αριθμό φόνων ( Γκάιμπ, όπ. αν. σελ. 125).\nΕπίλυση διαφορών μεταξύ συζύγων\nΓια τις διαφορές μεταξύ των συζύγων αποφάσιζε, χωρίς πολλές διατυπώσεις, ο επίσκοπος.\nΜόλις έπαιρνε κάποιος στην κατοχή του κτήματα του οφειλέτη του φρόντιζε να γνωστοποιήσει την κατοχή του αυτή σωριάζοντας σε διάφορα σημεία του κτήματος πέτρες σε σχήμα πυραμίδες, τους γνωστούς κουτσούνους. Μόλις τέλείωνε το κουτσούνιασμα ειδοποιούσε τους πάντες για την ενέργεια του αυτή με έναν και συνηθέστερα με τρεις πυροβολισμούς ( Γκάιμπ, όπ.αν. 127). Το κουτσούνιασμα ήταν θεσμός γνωστός και στο αρχαίο αττικό δίκαιο ( νομοθεσία του Σόλωνος).\nΣας ευχαριστούμε!!Το άρθρο αυτό διαβάστηκε από: 1.575


Το γοητευτικό Rang Dong Hotel παρέχει στους επισκέπτες χώρο στάθμευσης, κουρείο και αποθήκευση αποσκευών.\nΤο κατάλυμα βρίσκεται στην περιοχή 1, 1.6 χλμ μακριά από Museum of Ho Chi Minh City. Οι επισκέπτες μπορούν να φτάσουν στο κέντρο της Χο Τσι Μινχ που είναι 4 χλμ μακριά.\nΤο Rang Dong Hotel βρίσκεται κοντά σε μουσεία, ναό και παλάτι καθώς και Κεντρικό Ταχυδρομείο, που απέχει 1250 μέτρα.\nΤο ξενοδοχείο αποτελείται από 96 μοντέρνα δωμάτια εξοπλισμένα με μίνι μπαρ, συνδρομητική τηλεόραση, ψυγείο, καναπέ και τηλέφωνο διεθνών κλήσεων. Το Rang Dong Hotel έχει δωμάτια με θέα στην πόλη. Τα μπάνια διαθέτουν μπανιέρα, ντους και σεσουάρ.\nΟ κατάλογος του εστιατορίου προσφέρει πιάτα ευρωπαϊκής κουζίνας. Σερβίροντας μεγάλη ποικιλία πιάτων, τα Bistro 48 SaiGon και Cyclo Resto Company Limited απέχουν περίπου 150 μέτρα από το κατάλυμα.\nΤο αεροδρόμιο Ταν Σον Νχατ απέχει 15 λεπτά οδικώς από το Rang Dong Hotel.\nΟι επισκέπτες μπορούν να αναζωογονηθούν με περιποιήσεις ομορφιάς, μασάζ πλάτης και μασάζ προσώπου στις εγκαταστάσεις.\nHistory Museum 2.3 χλμ\nHo Chi Minh Museum 3.5 χλμ\nThann Sanctuary at Nguyen Du Park Villas 400 μ\nWar Remnants Museum 850 μ\nMilitary Museum 3.5 χλμ\nSan Khau Ca Nhac Trong Dong 100 μ\nZen Plaza 200 μ\nMariamman Hindu Temple 450 μ\nAnh Duy Hotel Πόλη Χο Τσι Μινχ\nΞενοδοχείο επιπλωμένων διαμερισμάτων Otin, Τυφλίδα\nΞενοδοχείο Shindom - Chongwenmen 2*, Πεκίνο\nΜαροκινή κατοικία Chalymar 4*, Μαρακές\nHostel Tekhno, Αγία Πετρούπολη\nHostel B Mini 2*, Τσιάνγκ Μάι\nΔιαμέρισμα Modern Vintage With Terrace, Lisboa\nΞενοδοχείο Swiss Blue Hotel, Τζέντα\nΞενοδοχείο Richlyn Luxury Bed & Breakfast 5*, Τούπο\nΞενοδοχείο επιπλωμένων διαμερισμάτων Tonova, Μπουράιντα\nΞενοδοχείο Restaurant & De Sniep 4*, Zoetermeer\nHostel Bali Semesta, Kuta Lombok\nΞενοδοχείο Latitude By Horizon Holidays 4*, Rivière Noire\nΠανσιόν Desert Boy's, Jaisalmer\nΔιαμέρισμα Dalerheugte, Dalerveen\nΞενοδοχείο Ostria Sea Side 4*, Χανιώτη\nΞενοδοχείο Papagalos 2*, Νέος Μαρμαράς


Διαθέτοντας γήπεδο τέννις, σάουνα και σαλόνι ομορφιάς, το Kassandra Bay Hotel παρέχει 127 δωμάτια με πανοραμική θέα στη θάλασσα. Το Kassandra Bay Hotel καλωσορίζει τους επισκέπτες του σε μοντέρνα δωμάτια από το 2001.\nΘα χρειαστείτε 25 λεπτά περίπατο για να φτάσετε σε Οικία του Παπαδιαμάντη. Αυτό το εξαιρετικό κατάλυμα βρίσκεται περίπου 2 χλμ μακριά από το κέντρο της Σκιάθου.\nΤο ξενοδοχείο έχει άμεση πρόσβαση σε αμμώδη παραλία και περιβάλλεται από κήπους και πλούσιο κήπο.\nΤο Kassandra Bay Hotel προσφέρει δωμάτια με κομψή εσωτερική διακόσμηση, ανεξάρτητη ρύθμιση κλιματισμού, ιδιωτικό μπαλκόνι, αίθριο, σαλόνι και σίδερο και σιδερώστρα. Πολλά δωμάτια προσφέρουν θέα σε Αιγαίο Πέλαγος. Τα δωμάτια διαθέτουν ιδιωτικά μπάνια με ντους, σεσουάρ και δωρεάν προϊόντα περιποίησης.\nΟι επισκέπτες μπορούν να απολαμβάνουν πρωϊνό στο μπαρ κάθε πρωϊ. Το μεγάλο εστιατόριο μέσα εξειδικεύεται στα πιάτα αμερικανικής κουζίνας. Οι επισκέπτες προσκαλούνται στο Nearby Pool μπαρ για να χαλαρώσουν μ' ένα ποτό.\nΟ χώρος είναι αξιοσημείωτος για την κατάλληλη τοποθεσία του μόλις 10-λεπτά οδηκώς από το αεροδρόμιο Skiathos.\nΤο ξενοδοχείο προσφέρει υπολογιστές, επιχειρηματικό κέντρο και παροχές για συμπόσιο και πολύγλωσσο προσωπικό.\nΤο ξενοδοχείο προσφέρει κέντρο ευεξίας, δωμάτιο μασάζ και τζακούζι και ατμόλουτρα, χαμάμ και μασάζ με φροντίδα και αγάπη. Το κατάλυμα προσφέρει φίτνες, γυμναστήριο και γιόγκα να είναι στη φόρμα οι επισκέπτες.\nΠαραλία Διαμάντι 2.0 χλμ\nKάστρο Σκιάθου 4.1 χλμ\nΤο Σπίτι του Παπαδιαμάντη 2.2 χλμ\nEvdora Catamaran Day Sailing 2.2 χλμ\nDolphin Diving Centre 1.7 χλμ\nΛιμάνι Σκιάθου 2.3 χλμ\nBob\_'s Bar - ΚΛΕΙΣΤΟ 1.9 χλμ\nKassandra Bay Hotel, Ελλάδα\nVele Rosse, Οδησσός\nAtlantida Villas, Οία\nVictoria And Convention Centre, Θάντερ Μπέι\nSzonyi Garden Pest, Βουδαπέστη\nGrecotel Kos Imperial Thalasso, Ψαλίδι\nHotel 7, Δουβλίνο


Βαθύ Κόκκινο | Πανηγυρική αθώωση των κατηγορούμενων εκπαιδευτικών\nΚυριακή, 19 Σεπτεμβρίου, 2021 23:48:19\nΠανηγυρική αθώωση των κατηγορούμενων εκπαιδευτικών\nΗταν μονόδρομος για τους δικαστές της Ευελπίδων να αθωώσουν την εκπαιδευτικό Στέλλα Πρωτονοτάριου και την συγκατηγορούμενη της Ντενάντα Καρκάλο από τις γελοίες και προκλητικές συνάμα κατηγορίες που τις βάρυναν.\nΓια όσους/ες αγνοούν τα γεγονότα που συντέλεσαν να καθίσει στο σκαμνί οι εκπαιδευτικοί τους παραπέμπουμε σε περασμένες αναρτήσεις μας όπως και σε ένα καλό δημοσίευμα του «Ιου» της «Κυριακάτικης Ελευθεροτυπίας».\nΑπέναντι στις εκπαιδευτικούς συστρατεύτηκε ένα μέτωπο που περιλάμβανε από μηχανισμούς του υπουργείου Παιδείας με εκτελεστικό όργανο τον μηνυτή της (και αντικαταστάτη της στην θέση του διευθυντή του 132 Δημ. Σχολείου Αθήνας) Εμ. Γιουτλάκη μέχρι τον γνωστό και μη εξαιρετέο κρατικοδίαιτο δημοσιοκάφρο Σ. Χατζάρα.\nΜάλιστα ο τελευταίος από την τηλεοπτική του εκπομπή στο φασιστικάναλο Blue Skay έβγαλε πόρισμα ότι η περίπτωση της Σ. Πρωτονοτάριου είναι «κλασική περίπτωση εξυπηρέτησης συμφερόντων ξένης χώρας σε βάρος των συμφερόντων των πολιτών της δικής σου χώρας. Άρα Κατασκοπεία», και ότι η εκπαιδευτικός εργάζεται «σ’ ένα κύκλωμα, θα το πω ανοιχτά, πρακτόρων»!!!\nΚαι αφού έβγαλε την απόφαση περί της ενοχής –όχι την ποινή δεν την απάγγειλε- συνέχισε το παραλήρημα του αναφερόμενος στην σημερινή δίκη:\n«Θα είμαστε όλοι εκεί, με ράβδια, με κουμπούρια, θα γίνει της κακομοίρας. Λοιπόν, τ’ ακούτε κύριοι, πόσοι μας ακούτε; 200.000; 300.000; Στο δικαστήριο στις 22 Ιανουαρίου. Εκεί θα πρέπει ν’ αναμετρηθούμε οι Έλληνες με τους πράκτορες. Πόσοι μπορεί να είναι αυτοί; 1.000; Θα ‘μαστε 100.000 . Θα τους λιώσουμε. Σημειώστε το κυρίες και κύριοι όλοι στα βιβλία σας. 22 Ιανουαρίου, να μάθουμε τι ώρα είναι, τι αριθμό δίκης, ν’ αναμετρηθούμε Έλληνες με πράκτορες. Να δούμε πόσοι είμαστε…\nθα βρεθεί ένας δικαστής, εγώ πιστεύω, ν’ ασκήσει ποινική δίωξη για κατασκοπεία. … Εδώ δικάσανε τον Μπελογιάννη για κατασκοπεία, γιατί να μη δικάσουνε την Πρωτονοτάριου, δεν κατάλαβα..\nΓ’ αυτό σημειώστε το κυρίες και κύριοι, νέοι, γέροι, παιδιά, 22 Ιανουαρίου, θα σας πούμε την ώρα, αριθμό πινακίου, θα είμαστε εκεί. Να γίνει της κακομοίρας. Όταν λέμε να γίνει της κακομοίρας, να γίνει της κακομοίρας. Θα δώσουμε μια μάχη εντός των Αθηνών και θα ελευθερώσουμε την Αθήνα. Ε; …Με κράνη, μπορείτε να πάρετε , 60χρονοι, πάρτε τα κράνη, μολότοφ, θα τους κάψουμε. Μέχρι εκεί».\nΗρθε λοιπόν η σημερινή ώρα που το γελοίο φασιστόμουτρο που ονομάζεται Χατζάρας περίμενε 200 χιλιάδες κόσμο για να αναμετρηθούν με τους … πράκτορες.\nΗ δική μας εκτίμηση είναι ότι δεν έπεσε ακριβώς μέσα στις προβλέψεις του. Μετά βίας και οι συγκεντρωμένοι εθνικόφρονες πλησίαζαν τις 70.000.\nΠέρα απ’ την πλάκα τώρα. Στην αίθουσα που έγινε η δίκη αλλά και στους διαδρόμους του δικαστικού μεγάρου επικρατούσε το αδιαχώρητο από συμπαραστάτες των δικαζόμενων εκπαιδευτικών ενώ από οργανωμένα φασιστόμουτρα δεν υπήρχε ρουθούνι.\n(Υπήρχαν 3-4 «εθνικόφρονες» σε μια γωνιά που δυο απ’ αυτούς που γνωρίζουμε είναι μέλη του ΛΑΟΣ).\nΕπί της ουσίας τώρα. Με εμφανή την παρουσία δεκάδων μπάτσων –θα έδωσαν βαρύτητα στους αστείους ισχυρισμούς του Γιουτλάκη ότι απειλείται η ζωή του- η δίκη ξεκίνησε γύρω στις 12 το πρωί με την ανάγνωση του κατηγορητηρίου.\nΠολιτική αγωγή δεν υπήρχε και μοναδικός μάρτυρας κατηγορίας ο σημερινός διευθυντής του 132 Δημ Σχ. Εμ. Γιουτλάκης.\nΠέφτοντας σε δεκάδες αντιφάσεις και ουσιαστικά παριστάνοντας τον μετανιωμένο για την ενέργεια του να μηνύσει τις κατηγορούμενες ουσιαστικά παρουσίασε τον εαυτό του θύμα που αναγκάστηκε να υπακούσει στις εντολές του πρώην γ.γ. του υπουργείου Παιδείας το 2007, Δημ. Πλατή.\nΕπρεπε να παραιτηθώ απ’ την θέση μου δήλωσε με υποκρισία προσθέτοντας ότι τώρα τον χαρακτηρίζουν ακροδεξιό και φασίστα. Ηταν για να τον λυπάσαι όταν ζητούσε την αθώωση των κατηγορουμένων.\nΕίχε καταλάβει ότι αυτοί που του επέβαλαν να κάνει αυτή την κίνηση τον είχαν πουλήσει και βρισκόμενος σε αδιέξοδο πήγε να παρουσιάσει το μαύρο άσπρο. Και το γράφουμε αυτό γιατί ό ίδιος μόλις την περασμένη βδομάδα κατέθεσε δεύτερη μήνυση στην Σ. Πρωτονοτάριου αποδίδοντας της παρόμοιες κατηγορίες. Ηδη διενεργείται και γ αυτή την περίπτωση προανακριτική εξέταση.\nΟ συνήγορος υπεράσπισης Ν. Κωνσταντόπουλος ήταν καταπέλτης στην αγόρευση του και ήταν εμφανής η αμηχανία στην οποία βρέθηκε ο εισαγγελέας της έδρας.\n“Δυστυχώς καλούμαι να υποστηρίξω ένα κατηγορητήριο το οποίο δεν υποστηρίζεται από πραγματικά περιστατικά. Δεν διακρίνω την ελάχιστη ένδειξη μη νομιμότητας της πράξης των δύο κατηγορουμένων. Σε βάρος του προσωπικού της χρόνου ξεκίνησε μια δραστηριότητα για τα παιδιά. Αν κάποιος διαχωρίζει τα παιδιά σε ελληνόπουλα και αλβανόπουλα είναι προσωπικό του πρόβλημα” ήταν το απόσταγμα της τοποθέτησής του.\nΜετά την πανηγυρική αθώωση των κατηγορουμένων αναμένουμε την επόμενη κίνηση του Γιουτλάκη και το … κλάμα του Χατζάρα.


Πανελλήνιο Κορασίδων: Πρωταθλητής ο Κρόνος Αγίου Δημητρίου - Το μπάσκετ όπως το παίζουμε στη γειτονιά μας - agapotobasket\nWritten by agapotobasket Ιουν 30, 2018\nΜια αγωνιστική πριν το τέλος του Πανελληνίου πρωταθλήματος Κορασίδων, ο Κρόνος Αγίου Δημητρίου κατέκτησε και μαθηματικά τον τίτλο, καθώς έκανε το 4/4 με τη νίκη του 52-35 επί των Χανίων και ότι κι αν συμβεί στην αναμέτρηση με τον Κεραυνό είναι η πρωταθλήτρια ομάδα στις Κορασίδες για την σεζόν 2017-2018.\nΚρόνος Αγίου Δημητρίου – ΑΟ Χανίων 52-35\nΤην τέταρτη νίκη σε ισάριθμους αγώνες κατέκτησε ο Κρόνος στην Τελική Φάση του Πανελλήνιου Πρωταθλήματος Κορασίδων που διεξάγεται στο Τσοτύλι, καθώς επικράτησε με 52-35 του ΟΑ Χανίων.\nΟ Κρόνος ξεκίνησε δυναμικά στο παιχνίδι και κατάφερε να προηγηθεί με 11-2 (3΄40’’). Τα Χανιά δεν έβρισκαν λύσεις επιθετικά και έτσι η ομάδα από τον Άγιο Δημήτριο αύξησε τη διαφορά στο +16 (18-2).\nΗ ίδια εικόνα παρέμεινε και στο ξεκίνημα του δεύτερου δεκαλέπτου με τον Κρόνο να αυξάνει τη διαφορά στο +22 (26-4) και τελικά να κλείνει το ημίχρονο με το σκορ στο 35-13.\nΤο τρίτο δεκάλεπτο ήταν το πλέον ισορροπημένο μεταξύ των δύο ομάδων καθώς τα Χανιά ανέκτησαν την ικανότητα στο σκοράρισμα και με τη διαφορά να μειώνεται στο 43-25. Τα Χανιά δεν εγκατέλειψαν ποτέ το παιχνίδι και μείωσαν σε 47-31, 4΄55΄΄πριν τη λήξη, ωστόσο ο Κρόνος αναδείχθηκε νικητής με το τελικό 52-35.\nΔεκάλεπτα: 18-2, 35-13, 43-25, 52-35\nΔιαιτητές: Λυγούρας, Κουφούδης\nΚρόνος Αγίου Δημητρίου (Σταμούλης): Μπέκιου 8(1), Μποσγανά 6, Εγγέλη 5, Ρούτση 6, Σιγούρου, Καραγκούνη 3(1), Τσούχλη 5(1), Γρηγοροπούλου 9, Μούτσα 4, Καρκακέλα 3, Τζανέτου 2, Ρετσινά 1.\nΟΑ Χανίων (Κασικτσόγλου): Τσώνη 6(1), Δερμιτζάκη 13, Δρικάκη 2, Χαιρετάκη 1, Βασιλογιαννάκη 4, Γιακουμάκη, Πέσκου, Παπαδάκη 2, Δασκουλίδου, Δασκαλάκη 2, Κοπάση 2, Σκουμπάκη 3(1).\nΓεωργία Γρηγοροπούλου (αθλήτρια Κρόνου): Σχετικά με τους άλλους αγώνες ήταν πιο εύκολος χωρίς να υποτιμάμε τα Χανιά. Προσπαθήσαμε, κάναμε ότι μπορούσαμε, συνεχίσαμε με σοβαρότητα σε όλη τη διάρκεια του αγώνα προκειμένου να φτάσουμε στη νίκη και πιο κοντά στην κατάκτηση του πανελληνίου. Τώρα έχουμε έναν ακόμα αγώνα τον οποίο θα προσπαθήσουμε να κερδίσουμε. Είμαστε μια καινούργια ομάδα με πολλές μεταγραφές. Από την αρχή της χρονιάς πιστεύαμε στην κορυφή και δεν σταματήσαμε ποτέ να το πιστεύουμε. Παραμείναμε ενωμένες από το ξεκίνημα έως το τελος.\nΕμμανουέλα Τσώνη (αθλήτρια Χανίων): Αρχικά ήμασταν πεσμένες, είχαμε αγχωθεί υπερβολικά και αυτό μας έριξε ψυχολογικά. Όμως μετά καταλάβαμε ότι δεν έχει σημασία ότι και να κάνουμε, σημασία έχει να τα δώσουμε όλα, να παίξουμε, να δώσουμε το 100% έτσι να γίνουμε και εμείς για εμάς καλύτερες και να παίξουμε και να το ευχαριστηθούμε. Παρόλα αυτά μπορεί να χάσαμε, όμως εμείς προσπαθήσαμε και δώσαμε τον καλύτερό μας εαυτό, ώστε να νιώσουμε εμείς τουλάχιστον ότι φτάσαμε σε ένα καλό επίπεδο όπως κάθε ομάδα θα ήθελε. Εννοείται ότι και στον τελευταίο αγώνα θα δώσουμε το 100%, δεν αγχωνόμαστε για τίποτα και είμαστε ευχαριστημένες για εδώ που έχουμε φτάσει. Ευελπιστούμε να κερδίσουμε το αυριανό παιχνίδι.\nΚεραυνός Αγίου Γεωργίου – Ιάσων Κολωνού 52-68\nΤη δεύτερη νίκη του σημείωσε ο Ιάσων Κολωνού κατά την 4ηημέρα των αγώνων της Τελικής Φάσης του Πανελλήνιου Πρωταθλήματος Κορασίδων που διεξάγεται στο Τσοτύλι, καθώς επικράτησε με 52-68 του Κεραυνού Αγίου Γεωργίου Γρεβενών.\nΜε το σκορ να κυμαίνεται σε χαμηλά επίπεδα στο πρώτο δεκάλεπτο ο Ιάσων Κολωνού πήρε προβάδισμα 4-11 τρία λεπτά πριν τη λήξη. Στη δεύτερη περίοδο ο Κεραυνός «ξύπνησε» επιθετικά όμως ο Ιάσων παρέμεινε στο ίδιο τέμπο, με αποτέλεσμα το σκορ να φτάσει στο 15-33 (4΄04΄΄) και έκλεισε το ημίχρονο με διαφορά +20 πόντων (22-42).\nΣτο τρίτο δεκάλεπτο ο Κεραυνός με επί μέρους σκορ 12-3 μείωσε σε 34-45 (4΄35΄΄), όμως ο Ιάσων διατήρησε στη συνέχεια το προβάδισμα με 41-53. Με τον Κεραυνό να προσπαθεί να γυρίσει το παιχνίδι το σκορ διαμορφώθηκε σε 47-57 στα μέσα της τέταρτης περιόδου. Με τη διαφορά να μην πέφτει ποτέ σε μονοψήφιο αριθμό ο Ιάσων τελικά επικράτησε με 52-68.\nΔεκάλεπτα: 4-16, 22-42, 41-53, 52-68\nΔιαιτητές: Δέλλας, Γεωργούλης\nΚεραυνός Αγίου Γεωργίου Γρεβενών (Βακουφτσή): Τζημορώτα 16(1), Παππά, Τσιαρτσιώτη, Λιακοπούλου, Δαδάλη 12, Θεοδώρου 12(2), Φάρρου 12.\nΙάσων Κολωνού (Ποφάντη): Λαλέογλου 13(1), Πελέκη, Πρένκα, Καζούρη 8, Γαβριηλίδη Αθ. 15(1), Κάτρη 4, Λέρη 23(1), Αγγέλου 5.\nΑθανασία Γαβριηλίδη (αθλήτρια Ιάσων Κολωνού): Είμαστε κουρασμένες με τόσα παιχνίδια αλλά δεν το βάζουμε κάτω, προσπαθούμε και πάμε και για το αυριανό να το τελειώσουμε. Είναι η πρώτη μας φορά που ερχόμαστε εδώ, έχουμε μια δυσκολία, όπως δυσκολία έχουν και οι αντίπαλες ομάδες προς εμάς, όμως μέσα από αυτή τη διαδικασία θέλουμε να γίνουμε καλύτερες.\nΚωνσταντίνα Δαδαλή (αθλήτρια Κεραυνού Αγίου Γεωργίου): Ήταν ένα δύσκολο παιχνίδι. Είχαμε ισάξιες αντίπαλες. Προσπαθήσαμε όσο μπορούσαμε, κάναμε ότι μπορούσαμε και θα συνεχίσουμε έτσι και αύριο. Είναι μια πολύ ωραία διοργάνωση και είχαμε την ευκαιρία να συμμετέχουμε για πρώτη φορά, είμαστε πολύ ευχαριστημένες όλες και περνάμε πολύ ωραία. Ελπίζουμε και τις επόμενες χρονιές να έχουμε την ευκαιρία να είμαστε εδώ.\nΈσπερος – ΠΑΟΚ 43-83\nΟ ΠΑΟΚ σημείωσε την τρίτη του νίκη στην Τελική Φάση του Πανελλήνιου Πρωταθλήματος Κορασίδων που διεξάγεται στο Τσοτύλι, καθώς επικράτησε με 43-83 του Έσπερου Πατρών.\nΗ διαφορά στο σκορ υπέρ της ομάδας από τη Θεσσαλονίκη διευρύνονταν διαρκώς και στα μέσα του τρίτου δεκαλέπτου έφθασε στο +34 (24-58), ενώ η μέγιστη τιμή της έφθασε στο +42 (41-83).\nΔιαιτητές: Κατωτικίδης, Χατζημπαλίδης\nΕσπερος Πάτρας (Πέτροβιτς): Σολδάτου 2, Νάτσκου 3, Πολίτη, Μπαλάση 4, Τζελέπη 3, Γιαννοπούλου, Μπούσια 4, Μιχαηλίδου Κ. 16, Μιχαηλίδου Ε. 11(2), Δημοπούλου.\nΑΣ ΠΑΟΚ - ΓΣ Κρόνος Αγίου Δημητρίου 65-72\nΈσπερος ΑΟΠΑ - ΑΦΣ Κεραυνός Αγίου Γεωργίου Γρεβενών 57-65\nΟΑ Χανίων - ΑΕΣ Ιάσων Κολωνού 38-57\nΓΣ Κρόνος Αγίου Δημητρίου - Έσπερος ΑΟΠΑ 71-47\nΑΕΣ Ιάσων Κολωνού - ΑΣ ΠΑΟΚ 57-65\nΑΦΣ Κεραυνός Αγίου Γεωργίου - ΟΑ Χανίων 56-62\nΓΣ Κρόνος Αγίου Δημητρίου - ΟΑ Χανίων 52-35\nΑΦΣ Κεραυνός Αγίου Γεωργίου Γρεβενών - ΑΕΣ Ιάσων Κολωνού 52-68\nΈσπερος ΑΟΠΑ - ΑΣ ΠΑΟΚ 43-83\nΚρόνος Αγίου Δημητρίου 4-0 8\nΠΑΟΚ 3-1 7\nΙάσων Κολωνού 2-2 6\nΟΑ Χανίων 2-2 6\nΚεραυνός Αγίου Γεωργίου Γρεβενών 1-3 5\nΕσπερος Πάτρας 0-4 4


Τα 10 καλύτερα ξενοδοχεία κοντά σε: Beaumont Adult School\nΤα καλύτερα ξενοδοχεία κοντά σε: Beaumont Adult School, Μπόμοντ\n1575 Cherry Ave, Μπόμοντ, CA 92223\n533 από 911 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Beaumont Adult School\n3,5 χλμ. από Beaumont Adult School\n3,1 χλμ. από Beaumont Adult School\n2,3 χλμ. από Beaumont Adult School\n5,7 χλμ. από Beaumont Adult School\n2,6 χλμ. από Beaumont Adult School\n6,3 χλμ. από Beaumont Adult School\n6,9 χλμ. από Beaumont Adult School\n9,4 χλμ. από Beaumont Adult School\n10,6 χλμ. από Beaumont Adult School\n15,4 χλμ. από Beaumont Adult School\n17,7 χλμ. από Beaumont Adult School\n22,7 χλμ. από Beaumont Adult School\n25,2 χλμ. από Beaumont Adult School\n24,9 χλμ. από Beaumont Adult School\n23,0 χλμ. από Beaumont Adult School\n26,0 χλμ. από Beaumont Adult School\n22,5 χλμ. από Beaumont Adult School\n22,8 χλμ. από Beaumont Adult School


Πέθανε ο δημιουργός της Μαφάλντα, Κίνο - Τέχνη | AgrinioTimes.gr\n30 Σεπτεμβρίου 2020 23:00 30 Σεπτεμβρίου 2020 23:15 AgrinioTimes\nΟ σκιτσογράφος έφυγε σε ηλικία 88 ετών – Η Μαφάλντα δημιουργήθηκε το 1964, και έφερνε διαρκώς αμηχανία στους «τρομοκρατημένους» γονείς της. Τον θάνατο του Αργεντίνου σκιτσογράφου Κίνο, που δημιούργησε τη διάσημη ηρωίδα Μαφάλντα, σε ηλικία 88 ετών ανακοίνωσε ο εκδότης του Ντάνιελ Ντιβίνσκι. «Ο Κίνο είναι νεκρός. Όλοι οι καλοί άνθρωποι της χώρας και του κόσμου ολόκληρου θα τον θρηνήσουν», έγραψε στον λογαριασμό του στο Twitter.\nΗ «ασεβής Μαφάλντα»


Διαψεύσεις Ν. Χαρδαλιά για απαγορεύσεις κυκλοφορίας – messinia24\nΒρίσκεστε εδώΑρχική»Ελλάδα»Διαψεύσεις Ν. Χαρδαλιά για απαγορεύσεις κυκλοφορίας\nΔιαψεύσεις Ν. Χαρδαλιά για απαγορεύσεις κυκλοφορίας\nΣε Fake News, όπως είπε, που κυκλοφορούν και αφορούν στα μέτρα, αναφέρθηκε ο υφυπουργός Πολιτικής Προστασίας και Διαχείρισης Κρίσεων, Νίκος Χαρδαλιάς, κατά τη σημερινή ενημέρωση για τον κορονοϊό, μιλώντας μετά τον καθηγητή Σ. Τσιόδρα.\nΟ κ. Χαρδαλιάς ξεκαθάρισε ότι δεν υπάρχει απαγόρευση κυκλοφορίας για τους έχοντες ηλικία άνω των 65 ετών, παρατηρώντας ωστόσο πως υπάρχει σύσταση να μετακινούνται όσο το δυνατόν λιγότερα για τη δική τους προστασία. Επίσης, διέψευσε κατηγορηματικά ότι υπάρχει απαγόρευση κυκλοφορίας από τις 12 τα μεσάνυχτα έως τις 6 το πρωί.\nΟ υφυπουργός κατά την ενημέρωση\nΓνωστοποίησε ότι από αύριο εξαιρούνται από την απαγόρευση του κατάπλου σκαφών που ισχύει σε όλη τη χώρα, τα μικρά σκάφη έως εφτά μέτρα.\nΑνακοίνωσε ότι σήμερα το βράδυ σταματούν να ισχύουν τα επιπλέον περιοριστικά μέτρα στην κυκλοφορία των πολιτών στον δήμο Ερμιονίδας, ωστόσο ταυτόχρονα γνωστοποίησε ότι παρατείνεται η καραντίνα που έχει επιβληθεί στη δομή στο Κρανίδι για επτά ημέρες.\nΑΠΑΓΟΡΕΥΣΗ ΕΛΛΑΔΑ ΚΟΡΩΝΟΪΟΣ ΚΥΚΛΟΦΟΡΙΑ ΧΑΡΔΑΛΙΑΣ Ν.


DEPOR BLUE - Bongiorno FC 0:2 - Sokker Manager 3D: ποδοσφαιρικό παιχνίδι - on-line ποδοσφαιρικό μάνατζερ με προβολή των αγώνων ζωντανά σε μορφή flash. :ποδοσφαιρικό παιχνίδι, παιχνίδι ποδοσφαίρου, online ποδόσφαιρο, online παιχνίδι, flash παιχνίδια\nΗμερομηνία: 2020-02-19 01:29\nΣτάδιο: DEPOR BLUE Arena\nBalance Τακτικές Data Science\n7 Σουτ 6\n1 Φάουλ 2\n6 Οφσάιντ 7\n24.9 μέση βαθμολογία 27.5\nvery good Ικανότητα στα σουτ adequate\nΟ Monsalve κάνει μια μπαλιά ΄τρύπα΄. Ο Jaramillo Pérez παίρνει εκπληκτικά την κατοχή της μπάλας. Ο Caro μόλις που προλαβαίνει να φτάσει πρώτος στην μπάλα. Ο Jaramillo Pérez μόλις που προλαβαίνει να φτάσει πρώτος στην μπάλα. Ο Jaramillo Pérez σουτάρει.\nΟ Robledo ανάρμοστα πιάνει την μπάλα. Ο López Michelsen πλησιάζει την μπάλα. Ο Robledo παίρνει εκπληκτικά την κατοχή της μπάλας. Ο López Michelsen πολύ έξυπνα αντιλαμβάνεται την πορεία της μπάλας και την κλεβει θεαματικά. Ο López Michelsen σουτάρει.\nΟ Reyes παίρνει εκπληκτικά την κατοχή της μπάλας. Ο Polanía παίρνει εκπληκτικά την κατοχή της μπάλας. Ο Reyes πολύ έξυπνα αντιλαμβάνεται την πορεία της μπάλας και την κλεβει θεαματικά. Ο Vásquez Jaramillo πλησιάζει την μπάλα. Ο Vásquez Jaramillo έχει μια εκπληκτική ευκαιρία για γκολ. Ο Yara προσπαθεί να κρατήσει την μπάλα αλλά αυτή γλιστρά απο τα χέρια του.\nΟ Monsalve πλησιάζει την μπάλα. Ο Monsalve προσπαθεί να πασάρει. Ο Caro παίρνει εκπληκτικά την κατοχή της μπάλας. Ο Caro βρίσκει χώρο και σουτάρει... Ο Morceli προσπαθεί να διεκδικήσει μία δύσκολη μπαλιά.\nΟ Castiblanco προσπαθεί να πασάρει. Ο Caro πλησιάζει την μπάλα. Ο Caro κάνει ένα πολύ ωραίο τακουνάκι. Ο Monsalve παίρνει εκπληκτικά την κατοχή της μπάλας. Ο Monsalve πασάρει, η μπάλα όμως φεύγει πολύ ψηλά.\nΟ Congo πλησιάζει για την στημένη φάση. Ο Monsalve διώχνει την μπάλα με το κεφάλι. Ο Zamora δυσκολεύεται να πάρει την μπάλα στην κατοχή του. Ο Castiblanco πλησιάζει την μπάλα. Ο Castiblanco έχει μια εκπληκτική ευκαιρία για γκολ.\nΟ Celis εκτελεί ωραία το πλάγιο. Ο Monsalve στέλνει την μπάλα ψηλά στον αέρα. Ο Castiblanco μόλις που προλαβαίνει να φτάσει πρώτος στην μπάλα. Ο Castiblanco βρίσκει χώρο και σουτάρει... Ο Caldas κάνει μια φοβερή βουτιά, αλλά χάνει την μπάλα. Η μπάλα χτυπά στο δοκάρι.\nΣτατιστικά για το παιχνίδι στο μισό γήπεδο: DEPOR BLUE 52%, Bongiorno FC 48%.\nΟ Esguerra μπαίνει στο αγωνιστικό χώρο. Ο Robles μπαίνει στο αγωνιστικό χώρο. Ο Bayona μπαίνει στο αγωνιστικό χώρο.\nΟ López Michelsen πολύ έξυπνα αντιλαμβάνεται την πορεία της μπάλας και την κλεβει θεαματικά. Ο Sanz πολύ έξυπνα αντιλαμβάνεται την πορεία της μπάλας και την κλεβει θεαματικά. Ο Sanz κάνει μια απευθείας μαγική πάσα. Ο Reyes παίρνει εκπληκτικά την κατοχή της μπάλας. Ο Reyes σουτάρει. Ο Yara μόλις που ακουμπάει την μπάλα με τα ακροδάχτυλά του διώχνοντας την.\nΝάτος ο Congo, αλλά έχει προβλήματα να πάρει την μπάλα. Ο Pineda Ortiz πολύ έξυπνα αντιλαμβάνεται την πορεία της μπάλας και την κλεβει θεαματικά. Ο Sanz πλησιάζει την μπάλα. Ο Pineda Ortiz κερδίζει την μπάλα απο πίσω. Παίζεται δείχνει ο διαιτητής. Αυτό πρέπει να το ξαναδούμε... Ο Pineda Ortiz έχει μια εκπληκτική ευκαιρία για γκολ.\nΠλάγιο άουτ. Ο Celis εκτελεί ωραία το πλάγιο. Ο Bayona πλησιάζει την μπάλα. Ο Monsalve κερδίζει την μπάλα απο πίσω. Παίζεται δείχνει ο διαιτητής. Αυτό πρέπει να το ξαναδούμε... Ο Monsalve πασάρει, η μπάλα όμως φεύγει πολύ ψηλά. Ο τερματοφύλακας κάνει το τσαφ και η μπάλα φεύγει μέσα απο τα χέρια του. Ο Jaramillo Pérez πλησιάζει την μπάλα. Ο Jaramillo Pérez έχει μια εκπληκτική ευκαιρία για γκολ. Η μπάλα φαίνεται να πηγαίνει προς το τέρμα, αλλά μόλις που περνά ξυστά απο το δοκάρι.\nΣτατιστικά για το παιχνίδι στο μισό γήπεδο: DEPOR BLUE 56%, Bongiorno FC 44%.


Δύσκολες ώρες για τον Πατέρα Αντώνιο της «Κιβωτού του Κόσμου» – Arouraios.gr – Ειδήσεις\nΔύσκολες ώρες για τον Πατέρα Αντώνιο της «Κιβωτού του Κόσμου»\nΘλίψη στην «Κιβωτό του Κόσμου» για τον θάνατο του Κωνσταντίνου Παπανικολάου.\nΈφυγε σήμερα απ’ την ζωή ο 90χρονος πατέρας του ιδρυτή της «Κιβωτού του Κόσμου», πατέρα Αντώνιου Παπανικολάου και του Ηγουμένου της νέας Μονής Διονυσίου.\nΗ κηδεία του πραγματοποιήθηκε στις 16.00 μ.μ. από τον Ιερό Ναό Αγίου Γεωργίου Φρουρίου.\nΟ πατέρας Αντώνιος δέχεται συλλυπητήρια από γνωστούς και φίλους που εκφράζουν τη βαθιά τους θλίψη για τον χαμό του Κωνσταντίνου Παπανικολάου.\nΠοιος είναι ο Πατέρας Αντώνιος που ίδρυσε την Κιβωτό του Κόσμου\nΗ περιοχή είναι, από τις πιο επικίνδυνες στην Αθήνα, αφού δρουν πολλές συμμορίες, ενώ σχεδόν σε κάθε γωνιά γίνεται εμπόριο ναρκωτικών. Από την πρώτη στιγμή που εγκαταστάθηκε, ένιωσε την ανάγκη να αντιδράσει σε ότι συνέβαινε γύρω του.


Το αμαρτιολόγιο μου: Φεβρουαρίου 2015\nΕίσαι ερωτευμένος (πραγματικά όμως) όταν σταματάνε όλες οι άλλες γυναίκες στον πλανήτη να σε απασχολούν. Μη σου πω και να υπάρχουν κιόλας. Όμορφες, ψηλές, τσαχπίνες, πονηρές, λάγνες, όλες αυτές γίνονται απλά φόντο της καθημερινότητας. Είναι απλά εκεί. Δε σε απασχολεί ούτε καν να τις κοιτάξεις. Έχεις μάτια μόνο για τον έρωτα σου. Δεν είναι υπερβολή να το πει κανείς. Συμβαίνει.\nΤο έπαθα και στα 19 μου με τη πρώτη μου κοπέλα, τη πιανίστρια όπως έχω πει, που παίζει σε ένα νουάρ πιάνο μπαρ του Παρισιού αυτή τη περίοδο. Το παθαίνω και τώρα. Το ζω το ίδιο έντονα.\nΜε όλες τις ενδιάμεσες , μικρές ή μεγάλες σχέσεις η κατάσταση ήταν πάντα χλιαρή ως θερμή. Ποτέ όμως καυτή. Ποτέ δεν ένιωθα να καίγονται τα εσώψυχα μου για καμιά τους.\nΕίσαι ερωτευμένος όταν... κάθε φορά που θα τη συναντήσεις αναρωτιέσαι αν τα ρούχα σου είναι εντάξει, αν έκανες μπάνιο πρόσφατα, αν έχεις ξυριστεί και αν τα μαλλιά σου είναι χτενισμένα και δεν ίπτανται σαν του προβάτου που ήρθε από death metal πάρτι. Βασικά στην αγωνία μόνο και μόνο ότι θα τη δεις και στην προσμονή είσαι σε μια μόνιμη διαδικασία καλλωπισμού.\nΑναρωτιέσαι αρκετές φορές τη μέρα που είναι και τι κάνει. Επειδή είμαστε και πολυάσχολοι άνθρωποι τις στιγμές τέλος πάντων που δεν κυριαρχούν της προσοχής σου τα άλλα θέματα.\nΑπορείς πόσο πολύ σε έχει συνεπάρει αυτή η κατάσταση. Έχει χρόνια να συμβεί και νιώθεις το ίδιο αλλόκοτα όπως τότε. Αυτές οι γαμωπεταλούδες στο στομάχι, αυτή η ευφορία όταν τα βλέμματα συναντιούνται και συνοδεύονται από χαμόγελα.\nΚαι ενώ λες, εντάξει μωρέ, περαστικό θα είναι, θα μου περάσει. Μέχρι που έρχεται η επόμενη μέρα για να είναι όπως και η χτεσινή και όπως και η επόμενη. Να εξακολουθείς να τη θες no matter what.\nΛέγεται ερωτική παραφορά άραγε αυτή η παρατεταμένη αίσθηση της έλλειψης κάποιας που δε σου ανήκει?\nΤο αστείο είναι ότι ξέρεις και το βλέπεις ότι δεν είναι ο "κόμματος" των ανδρικών ονειρώξεων τα μοναχικά βράδια του Αυγούστου. Παρόλα αυτά εσύ αυτή θες. Διότι ο έρωτας δεν έχει καθαρά υλιστική προσέγγιση "βρήκα τη πιο μουνάρα του κόσμου και έπεσα με τα μούτρα". Ο έρωτας είναι άυλος και δε μετριέται με μεζούρα. Είναι σύνθετο λοιπόν το πράγμα. Δεν είναι απλά οπτικό όπως πολλές γυναίκες πιστεύουν, δηλαδή ότι ερωτευόμαστε την πιο όμορφη. Όχι. Είναι το άρωμα της. Ο τρόπος που μιλάει. Ο τρόπος που κρατά τη κούπα του τσαγιού. Ο τρόπος που στέκεται. Ο τρόπος που κρατάει το στυλό. (η παρατήρηση του τελευταίου περιέχει κάποια ερωτική φαντασίωση). Ο τρόπος που σε αγγίζει. Όλα αυτά μιλούν μέσα σου. (μιλούν και μπήκαμε σε φουρτούνες...)\nΤο ξέρεις λοιπόν όταν είσαι ερωτευμένος όταν το να ξυπνάς νωρίς και φεύγεις από τα ζεστά του κρεβατιού σου για μια κοπιαστική μέρα στην εταιρία δε σε νοιάζει καθόλου εφόσον θα είναι κι αυτή κάπου εκεί δίπλα, ίσως και δίπλα σου κάποιες στιγμές.\nΤο ξέρεις όταν είναι η πρώτη σκέψη σου τη μέρα που έρχεται καθώς και η τελευταία.\nΑναρτήθηκε από Isocratis στις 11:11 μ.μ. 1 σχόλιο:\nΠότε σπάνε τα δεσμά του έρωτα?\nΠότε σταματά ο έρωτας που νιώθει κάποιος για κάποιον άλλο?\nΚαι εννοώ ο απραγματοποίητος έρωτας καθώς όλοι οι έρωτες που υλοποιούνται φθείρονται στη φορά του χρόνου μέχρι που ατονούν και δίνουν σε άλλα συναισθήματα τη σειρά τους. Στην αγάπη στις καλές περιπτώσεις, στην αδιαφορία ή και στο μίσος θεός φυλάξει.\nΌμως σήμερα μιλάω για τον τον απραγματοποίητο έρωτα. Αυτό τον άυλο εχθρό που σε τρώει λίγο λίγο με την εντύπωση ότι είναι και θα είναι ο μεγαλύτερος, ο σπουδαιότερος, ο εντονότερος από όλους.\nΚάποια στιγμή. Κάποια στιγμή, χωρίς να το καταλάβεις, αυτό το συνονθύλευμα επώδυνων καθημερινών αλλά και έντονων ολοήμερων σκέψεων κοπάζει. Σταματά. Χωρίς να το αντιλαμβάνεσαι ότι συμβαίνει. Απλά σταματά. Σταματά να σε πειράζει. Και έπειτα σταματάς να το σκέφτεσαι. Είμαι πεπεισμένος ότι πρόκειται για κάποια άμυνα του μυαλού που θα παραγράφει και θα αγνοεί αυτή την στενάχωρη μα και επίμονη σκέψη κλείνοντας τη κάπου σε ένα σκοτεινό κουτί ρομαντικών αναμνήσεων για να μπορέσεις να λειτουργήσεις και πάλι φυσιολογικά σαν άνθρωπος.\nΒέβαια είναι σημαντικό και αναπόφευκτο να περάσεις αυτή τη περίοδο έλλειψης και θλίψης.\nΒοηθάει κι ας μη σου αρέσει. Σε κάνει να νιώσεις ζωντανός.\nΌπως σε κάνει μετά από λίγο να ξυπνάς μια μέρα απελευθερωμένος από τα δεσμά των σκέψεων και τα δεσμά του έρωτα σου.\nΥΓ. (Μεταξύ μας ε? Νομίζω ότι παίζει η αυταπάτη της εξιδανίκευσης στον απραγματοποίητο έρωτα, καθώς ένα μήνα μαζί με τον έρωτα που νομίζεις ότι έχεις μπορεί να σε κουράσει σε βαθμό "φάε μόνη σου έρωτα darling, πάω στη μάνα μου και στην ησυχία μου"\nΑναρτήθηκε από Isocratis στις 10:17 μ.μ. Δεν υπάρχουν σχόλια:\nΑν ο απαγορευμένος έρωτας είναι έγκλημα τότε γιατί να μην αξίζει να κάνεις και μια διερεύνηση σκηνής του εγκλήματος? Ένα CSI. Για την ακρίβεια θα ήταν πιο σωστό να πω ένα LSI. Ένα Love Scene Investigation.\nΜε μεγάλη περιέργεια λοιπόν σήμερα ξέκλεψα χρόνο, κατέβηκα στο σκονισμένο υπόγειο, πήγα στο αρχείο και έκανα τον επιθεωρητή εγκλημάτων αγάπης, έρωτα και πάθους.\nΒέβαια δεν είχα αυτό το υπερεργαλείο, αυτή τη μπλε λάμπα που τη περιφέρεις σε στρώματα, μοκέτες, τοίχους και αντικείμενα και βλέπεις το διαφορετικό σε αυτό που με το μάτι δε μπορείς να καταλάβεις.\nΕυτυχώς όμως το σούπερ τηλεφωνάκι μου, το απόκτημα μετά από πολύ μόχθο με το σούπερ φακό του μου πρόσφερε ακριβώς το αποτέλεσμα που ήθελα. Να διαπιστώσω και να αποδείξω ότι κάποιος "μπήκε" και έμεινε λίγα λεπτά μέσα στη ντουλάπα.\nΟπότε η θεωρία μου ενισχύθηκε μέχρις αποδείξεις. Σύμφωνα με την εξιστόρηση ης προηγούμενης ανάρτησης όταν κατέβηκα στο υπόγειο με το καρότσι που έκανε φασαρία, εκείνος βγήκε από το χώρο και πήγε προς το άλλο κλιμακοστάσιο. Εκείνη μπήκε στη ντουλάπα. Μια ντουλάπα παλιά ξύλινη που βάζουμε παλιά μηχανήματα και έχει χώρο να σταθεί ένας μικρόσωμος. Εκείνη δηλαδή.\nΒλακεία εκανα τώρα που το σκέφτομαι. Ίσως έπρεπε μα πάω να ανοίξω τότε τη ντουλάπα. Θα είχε πολύ ενδιαφέρον η εξήγησή της.\nΕπίσης αναρωτιέμαι. Λέω να πάω να ρίξω μια πιο ενδελεχή ματιά ακόμη για τίποτα τρίχες?\nΘα επανέλθω αν βρω κάτι περισσότερο...\nΤο έγκλημα όμως έχει σχεδόν εξιχνιαστεί!!!\nΑποτυπώματα. Πρόσφατα. Πολύ πρόσφατα.\nΚι άλλα σημάδια στο πάτωμα της ντουλάπας\nΠρόσφατα ίχνη χεριών που ακούμπησαν\nΞεκάθαρο αποτύπωμα. Στη πρώτη ευκαιρία θα διαπιστωθεί και αν είναι από το γοβάκι της σταχτοπούτας\nΤο απόλυτο πειστήριο. Ίχνος από κεφάλι που ακουμπούσε ψηλά στο ταβάνι.\nΑναρτήθηκε από Isocratis στις 3:06 π.μ. Δεν υπάρχουν σχόλια:\nΜα στο υπόγειο;\nΈχω ακούσει ένα σωρό μυστήρια μέρη για να συνευρεθεί και να βγάλει τα μάτια του ένα ζευγάρι.\nΓια κακή μου τύχη πηγαίνοντας σήμερα στο ...υπόγειο να αφήσω κάτι φακέλους στο αρχείο που ξεχειλίζαν στο κλεμμένο καροτσάκι του Βασιλόπουλου που χρησιμοποιούμε (ναι, ντροπή στην εταιρία, το ξέρω), είδα ανοικτά τα φώτα σε όλο το χώρο της μεγάλης αίθουσας. Περίεργο καθώς μένουν ανοικτά μόνο όταν κάνει κάποιος κάτι εκεί. Προχωρώντας μερικά μέτρα είδα δωμάτιο που βρίσκεται το αρχείο με ανοικτή τη πόρτα και φωτισμένο.\nΜπαίνω και βλέπω σε μια καρέκλα το φουλάρι της και τη ζακέτα του. Το αίμα μου ανεβαίνει στο κεφάλι. Μα εδώ? Τέτοια ώρα?\nΟ χώρος της αίθουσας είχε ένα χώρισμα. Ήμουν σίγουρος ότι κρυβόντουσαν πίσω από τις ντουλάπες. Αλλα έβαζα τους φακέλους στη θέση τους, περιμένοντας να ακούσω κάτι. Στο τέλος φυσικά δεν άντεξα και πήγα πίσω από τις ντουλάπες με ένα φάκελο στο χέρι. Δεν ήταν εκεί. Καλύτερα γιατί θα ερχόμασταν "φάτσα κάρτα" το τριο της αμαρτίας μαζεμένο εκει.\nΒγαίνοντας όμως από το μικρό χώρο στη μεγάλη σάλα, ήρθε ο "γαμπρός" έκπληκτος που με είδε με σημάδια αμηχανίας και ρώτησε αν θέλω βοήθεια με τους φακέλους και αν έχω κάτι άλλο να κουβαλήσω για να βοηθήσει. Τοοοοσο καιρό που ήταν οι φακέλοι και οι στίβες με τα πράγματα για το υπόγειο δεν είχε φιλοτιμηθεί. Όμως εκείνη τη στιγμή για "ξεκάρφωμα" και για να αποδείξει φυσικά άλλη μια φορά ΠΟΣΟ γλυφτρόνι είναι πρόσφερε τη χείρα βοηθείας του που φυσικά δεν έγινε αποδεκτή.\nΗ τύπισσα , το αμόρε που περιγράφω τόσο καιρό και σας τα έχω πρήξει, ήταν σε κάποιο άλλο χώρο από όσο καταλαβαίνω και ακούγοντας το καρότσι να μπαίνει στο χώρο κρύφτηκε. Παίζει να ήταν και σε μια από τις μεγάλες άδειες ντουλάπες. Αυτό δε θα το μάθω ποτέ βέβαια γιατί δεν έχω όρεξη να ρίξω τα μούτρα μου να ρωτήσω για να λάβω δικαιολογίες. Ήταν εκεί το κασκόλ της, ήταν κι εκείνη. Αυτό μου είναι αρκετό.\nΒολιδοσκοπώντας γενικά τη κατάσταση, ο τύπος δεν έχει "φύγει" από τη γυναίκα του, παρόλο που ισχυριζόταν ότι θα το έκανε σύντομα. τουτέστιν συναντιούνται στα κρυφά και στα... χαμηλά σε κάθε ευκαιρία.\nΤο νου σας παιδιά, έχει και μαρμάγκες και μαμούνια όμως στα υπόγεια.....\nΑναρτήθηκε από Isocratis στις 2:36 π.μ. Δεν υπάρχουν σχόλια:\nΚομμένο το Flirtationship\nΦαντάσου να επιδίδεσαι βδομάδες, μήνες ίσως και χρόνια ολόκληρα στο λεγόμενο και Flirtationship και να μένεις στα λόγια. Σε μια σχέση όλο φλέρτ. Αλλά μόνο αυτό. Το τηλέφωνο να παίρνει φωτιά. Τα προγραμματάκια επικοινωνίας -οτι χρησιμοποιεί ο καθένας, msn, google talk, netchat, skype- να έχουν κυρίαρχο ρόλο στη καθημερινότητα σου, εννοείται με το αμόρε βεβαίως βεβαίως...\nΑναρτήθηκε από Isocratis στις 10:51 μ.μ. Δεν υπάρχουν σχόλια:\nΔεν είναι φανταστικό να ονειρεύεσαι? Να προγραμματίζεις, να σκέφτεσαι και να ελπίζεις;\nΝα κάνεις όνειρα.\nΤι γίνεται όμως όταν το όνειρο το δικό σου είναι ο απόλυτος εφιάλτης για κάποιον άλλο? Δηλαδή όταν για παράδειγμα μπαίνει το τρίτο άτομο σε μια σχέση και διεκδικεί με πάθος τον εμπλεκόμενο/η με δυο?\nΑν ήσουν εσύ σε εκείνη τη θέση? Που έρχεται για παράδειγμα ένα τρίτο πρόσωπο και σε απειλεί? Θα σου άρεσε? Φαντάζομαι αν βρισκόσουν σε εκείνη τη θέση θα διαπίστωνες έμπρακτα πλέον ότι η συσσώρευση λαθών, ανειλικρίνειας και σωρεία προβληματικών συμπεριφορών τόσο δικών σου όσο και του άλλου σε έφερε σε αυτή τη θέση.\nΚαι τότε φυσικά έχοντας πέσει από τα σύννεφα και καθώς σίγουρα είναι δύσκολο να παραδεχτείς ότι έσφαλες κι εσύ, ίσως είναι πιο εύκολο να ρίξεις στον άλλο το φταίξιμο. Αυτόν που σε απάτησε και συνεχίζει να παίζει με το τρίτο πρόσωπο. Σκέψου όμως, κι εκείνος πόσο είχε βαρεθεί, πόσο είχε μπουχτίσει μαζί σου.\nΑγαπηθείτε, δώστε χρόνο και χώρο στον άνθρωπο σας. Μη τον κυνηγάτε και τον καταπιέζετε όλη την ώρα. Κάποια στιγμή αυτή σας η συμπεριφορά θα έχει άσχημο τέλος.\nΣας φιλώ αμαρτωλόφατσες!\nΑναρτήθηκε από Isocratis στις 1:53 π.μ. Δεν υπάρχουν σχόλια:


Εύβοια: Ληστεία με πιστολίδι στην Αυλίδα! - EL\nΕύβοια: Ληστεία με πιστολίδι στην Αυλίδα!\nΣήμερα τα ξημερώματα έγινε απόπειρα ληστείας ΑΤΜ από τέσσερις κουκουλοφόρους στην περιοχή Βαθύ Αυλίδας στην Εύβοια.\nΣυγκεκριμένα στις 04:27’ τέσσερις δράστες που φορούσαν full face κουκούλες, έφτασαν έξω από το σούπερ μάρκετ «Κρητικός» που βρίσκεται στη συγκεκριμένη περιοχή, στην πρόσοψη του οποίου υπάρχει εγκατεστημένο ΑΤΜ της Τράπεζας Πειραιώς.\nΟι δράστες έβαλαν μπροστά από το μηχάνημα ξύλινες παλέτες και επιχείρησαν με ένα μαύρο Golf να το παραβιάσουν. Όταν διαπίστωσαν ότι η μέθοδός τους δεν αποδίδει, έθραυσαν με βαριοπούλα την βιτρίνα του καταστήματος και εισήλθαν σε αυτό ψάχνοντας για το χρηματοκιβώτιο. Στις αναζητήσεις τους βρήκαν ανασφάλιστο μεταλλικό κουτί από όπου αφαίρεσαν όσα «ψιλά» υπήρχαν για την τροφοδότηση των ταμείων, ενώ δύο εκ των δραστών εντόπισαν το χρηματοκιβώτιο το οποίο και μετέφεραν έξω από το κατάστημα για να το φορτώσουν στο όχημα.\nΤότε βρέθηκαν αντιμέτωποι με την Β’ Ομάδα ΟΠΚΕ Εύβοιας και αναγκάστηκαν να το παρατήσουν. Επιβιβάστηκαν στο αυτοκίνητο και ένας εξ αυτών πυροβόλησε στον αέρα – άγνωστο μέχρι στιγμής το όπλο – και έφυγαν με ιλιγγιώδη ταχύτητα.\nΠαρά την προσπάθεια των αστυνομικών, οι δράστες που φαίνεται ότι είχαν εφεδρικό όχημα εξαφανίσθηκαν, ενώ λίγα λεπτά αργότερα αστυνομικοί της Άμεσης Δράσης εντόπισαν φλεγόμενο το Golf στην περιοχή Γλύφα Χαλκίδας.\nPrevΠροηγούμενο ΆρθροΚαθηγητής μπέρδεψε το εκπαιδευτικό βίντεο με το πορνό (βίντεο)\nΕπόμενο ΆρθροΠαυλόπουλος σε οξύτατους τόνους: Να αποδεχτεί η Αλβανία το εγκληματικό ναζιστικό παρελθόν των ΤσάμηδωνNext